Instruction: Continue the following story in Rutooro: Omuserukale yagamba Asiedu ati, "Okiboine ekisembo kya siringi enkumi ibiri n'ebitaano. Naiwe kakuba oturangira omusaija ogu nookitunga." Asiedu akasumi kanu koona akaba aculiire haruguru, naalya, baitu omunda omutuma

Response: gukaba nigumuteera nkaaki. Enkozi y'ekibi yoona noobu eba egumire eta etukumira omu maiso ga ba Poliisi. Omu kasumi kanu Asiedu akaba naajwa empiita muno, oti rundi naa: ruga kwiruka.


Instruction: Continue the following story in Rutooro: pura rundi omu kisiika ekindi. Bambi atamanye ngu siringi enkumi ibiri mu bitaano zikaba zimuli omungaro yagaruka yairekera zaaragara. Abalii abandi baija kulya omu hooteeri. Omu obu akaba naatahamu yayeta Kaliisa ati, "Mpa ebyokulya bwango." Yayongera ati, "Leero hati ocumbire kurungi!" Nandi Kaliisa ati, "Habwaki?"

Response: Nandi omugenyi ati, "Nindora abarukulya akatuuyo nikabaiha oku n'oku." Obu naagambirramu Asiedu. Omulii omugenyi akeeyongera kukaguza ati, "Ogu muserukale wa Poliisi naaserra ki, otunzire waragi?" Kaliisa ati, "Ntai taata, nyowe ebi byansangaha? Aleesere empapura ezi. Soma orole. Siringi enkumi ibiri mubitaano oije ozeeteere omu nsaho."


Instruction: Continue the following story in Rutooro: Omulii Omugenyi ati, "Weewe onu omusaija arukuzaanisa aba Poliisi naabahandikira ebbaruha, embundu naagireeta naasisa arukugibahikiza omu ofiisi, ogu naakwatwa?" 'Nandi

Response: Kaliisa ati, "Weewe omusaija onu motoka obu araaba yagipangisize, Dereeva kakuba abona siringi zinu enkumi ibiri mu bitaano naasobora kumuranga."


Instruction: Continue the following story in Rutooro: Omuntu obu amara kwita ondi asisana ahoibwamu ak'obuntu. Kandi omuntu ondi obu amugwa haihi, akamubiihiza rundi akamurora nairuka, rundi akamumanya ati, nanka ogu asisire rundi akaita omuntu. Kiita agonza muno n'ogu kumwita nukwo aburabulize kimu obusinde. Nikyo okirra kuhulirra omuntu omu aisirwe

Response: nihahinguraho ebiro bike n'ondi naitwa kumwigara akanwa. Baitu ekibagambire obundi kihikirra ngu, "Engarukira ita omusuma." Hanyuma y'okutunga ebbaruha n'okuzoora embundu omu rubuga rwa Hoima. Kaheesi bakamusindika bwango kwija kutatira Bunyoro. Yarabanganamu omu rubuga rwona n'omu biikaro nambere omuntu arukusobora kwesereka, yaburwa obusinde.


Instruction: Continue the following story in Rutooro: Aba Poliisi obu bakaba nibaserra n'amaani gaabu goona omuhwe gw'omwisi wa Fort Portal, bakarangirwa amakuru gandi ha kiro Kyamukaaga esaaha nka ina za

Response: nyamusana ngu haroho omuntu anyakusangirwe afiire omu motoka ya Jipu ha ruguudo rwa Butiaba omazire kuruga omu Kikonko osigaize mairo ina zonka kuhika Butyaba.


Instruction: Continue the following story in Rutooro: Aba Poliisi ba Butyaba nubo baabandize kurangirwa, hanyuma aba Hoima baamanyisibwa. Ahonaaho ihe lya

Response: ba Poliisi na Kaheesi atababuziremu lyaimukya na kamera zaabu n'ebintu ebindi ebisobora kubakoonyera kuzoora omwisi.


Instruction: Continue the following story in Rutooro: Bakasanga motoka ya Jipu bagibingire kuruga omu nguudo enkooto baagitwara yaadi nka kikumi mwataano kuruga omu ruguudo. Omuntu kifa akasangwa aikaliire omu kiikaaro kya Dereeva

Response: n'isasi ly'embundu balimutiire omu buso n'erindi omu kifuba. Omu kulengerra akaba afiire hagati y'esaaha ibiri n'isatu ez'ekiro. Nihasisana hatarabaireho kurwana, Dereeva bakamuteera embundu ateetegekere yamuculeeza.


Instruction: Continue the following story in Rutooro: Kaheesi obu yahikireho yarora n'obwegendereza akamotoka ako aka Jipu, yaijuka n'okusoborra omuserukale ayasangire akamotoka ka Jipu keemerire omu kizaaniro kya Medikoro oku yasoboroire, ahonaaho yateeraniza obwisi bwa Fort Portal na bunu yamanya ati bwine obuzaale bwa haihingana. Omu mutuma gwe baitu yatandika kwekaguza ati, "Habwaki onu arukusisana

Response: nka mukama w'akamotoka kanu kandi Dereeva aisirwe. Omwisi agondeze kumwigara akanwa, habwokuba rundi nuwe amumanyireho bingi?" "Habwaki yamwitiire ha muhanda gwa Butyaba omu mihanda yoona?" "Boojo omwisi akagonza akamotoka kamusendekereze kamuhikye hanu Kyakataano ekiro hanyuma arugirreho naakwata sitiima-eryato limutwale omu bicweka bya Acooli, Aruwa rundi na Sudani?"


Instruction: Continue the following story in Rutooro: Ekiteekerezo kinu obu kyamugwiremu ahonaaho Kaheesi yaragira abaserukale abamu okusigara nibakora ha by'omutumbi n'okuserra obusinde. Uwe yakwata Motoka yabinga bwangu naagenda

Response: ha mwogo taikara kusanga eryato litakaimukize habwokuba lyaimukyaga buli Kyamukaaga esaaha nka isatu. Omu kasumi ako esaaha zaali niziirirra omu mukaaga.


Instruction: Continue the following story in Rutooro: Omu kasumi kanu amakuru gakaba gajaakaire Butyaba yoona nkooku omuntu azinzirwege ekiro,

Response: mairo ina kuruga ha mwaró, kandi ngu aba Poliisi nibetara nibaserra omuzinzi.


Instruction: Continue the following story in Rutooro: Omu kasumi nuko kamu Asiedu akaba atandikire kuhya ebimata omu

Response: lyato habwokuba eryato erinyakwimukya bwona esaaha isatu hati likaba lyahinguza


Instruction: Continue the following story in Rutooro: omu mukaaga likyali ha mwogo; baitu nabwo yayegumya ati, "Noobu abaserukali baraija

Response: busaho anyakummanyire arukusobora kummanyirra omu bikumi by'abantu boona abanyakuli omu Saadi kilaasi."


Instruction: Continue the following story in Rutooro: Kaheesi obu yahikire Butyaba yateera yarabamu irembo erinyakulindwa omuserukali yaraba ha Posita Ofisi yahika ha mwogo gwonyini yayemereza motoka ye. Yahunirra

Response: n'okusemererwa kubona eryato litakaimukize. Yakaguza ati, "Eryato erindi erya sitiima ligenzerege?" Baamuhakana ngu lyaha, eri niryo lyakubaire ligenzire baitu lisiisikaire nibalikoramu.


Instruction: Continue the following story in Rutooro: Kaheesi yasemererewa muno omu mutima habwokuba akateeba ati omu nuho omuzinzi ou akataaha naaronza ebiro byona ebi ayeserekere. Yarahuka ahonaaho yagenda yarora omukuru w'omwogo yamutwara hali Kapitani w'eryato. Yabagambira naabooleka n'ebihandiiko bye ati, "Ndi Mbega wa Poliisi, muhuliire nkooku omuntu omu azinzirwege ekiro mairo ina zonka kuruga hanu: Itwe nitwikiriza tuti Omuzinzi ogu obu amazirege kwita omuntu

Response: yarubata n'ebigere ekiro yaija hanu kukwata eryato limutwale limubuze, baitu nkooku ebigwa bitaraga, eryato ndinu lyayangira ha mwogo. Nitugonza okugenda omu lyato kwaza buli muntu weena, n'okukira muno ab'omu Saadi kilaasi." Kapitani yamugira ati, "Byona biri omu mikono yaawe, mulimo gwaitu itwena okukoonyera aba poliisi kuzonzoora abakozi b'obubi n'okubaha ekifubiro ekibasemeriire: kyonka noosemerra obe n'empapura ezirukukwikiriza kwaza abantu."


Instruction: Continue the following story in Rutooro: Hali kinu Kaheesi agarukamu bwango ati, "Eki nukwo kiri kwo titurukusobora kukora ekintu

Response: nk'eki tutanyina Waranta." Yayongera yakaguza ati, "Boojo eryato linu lisobora kuhwa di okulisemeza?"


Instruction: Continue the following story in Rutooro: Kaheeși yacwa omutwe naikiriza kunu naagamba ati, "Eki kiraatukora kurungi." Kaheesi asaba aikirizibwa kubaza ha simu n'aba Poliisi ya Butyaba, asabayo Sabu Insipekita amurabiramu ebiteekerezo

Response: bye, amusaba kumukorra waranta y'okwaza n'okulindira kimu irembo, kwetegereza buli muntu weena arukutaaha n'arukuturuka, n'okumutwekera abaserukale abandi basatu rundi bbana kugenda nabo omu lyato lyonyini.


Instruction: Continue the following story in Rutooro: Kaheesi kuruga omu kusoborra kwa Kanyonyi oku yamusoboroire obu yatandikire okubaza, akaba anyina omu mutwe gwe ekisisani ky'omuzinzi ogu Asiedu: kandi haaroho n'ekintu omunda ye eki amurumirizaga ngu, "Omusaija oli ou waitiraitiraine naaruga omu rutindo omunda Mpanga, ngu uwe naaruga kunywa amaizi nuwe Omuzinzi." Akamanya ati eki kakuba kiba kiti anyina omugisa gw'okumumanyirra kakuba amunagaho eriiso. Akateeraniza ebiteekerezo bye ati, "Omuzinzi onu

Response: obu araaba ali nuwe omu naayalengereho kwita Kanyonyi, taaleme kuba ajwaire ebijwaro nka biri ebi akaba arumu. Nukwo kugamba Kabuti enkooto, sikaafu y'ebirukunanata n'ebirukwera; nikisoboka n'ekicweka kyayo ekimu kusangwa aki etaire ha mutwe kutanga abantu kumumanyirra. "Ekindi naasemerra kuba anyina akabundu ka bbasitora omu nsaho ze, nahabweki nitusemerra kwaza n'amagezi. Ekya ha mpero asobora kusangwa na sente za nooti nyingi omu nsaho ze."


Instruction: Continue the following story in Rutooro: Ebintu byona nkooku yabiteekeriize ati nukwo yabigambiire n'abaserukale bagenzi be, hanyuma baasirimuka omu lyato nibabandiza ha Saadi kilaasi. Omu faasita n'omu Sekonda bakamaliira okuhererukyayo. Omulimo bakagutandika esaaha munaana n'ekicweka. Sitiima yoona yabamu okwimukirra n'okujagarra, n'okubaza ebihwa nibeekaguza kiki ekinyakubaireho, okuseeserwa aba Poliisi boona bati. Baitu bo baatandika okukora omulimo gwabu kandi baaragirra kimu buli muntu kwikara

Response: nambere ali, rundi buli ayeserwe owa Poliisi. Abantu baali baingi muno abakaba bali bokutwarwa eryato kiro eki. Abakazi n'abaana n'abasaija boona ahamu. Abaserukale bakafaaho abasaija bonka. Okwaza kukahikiza kimu esaaha ikumi na ibiri n'ekicweka. Haroho omu kasumi akamu abantu abamu obu baagonzaga kwimuka ngu nibagya omu kibuga kuseesa abo nabo tibaikirizibwaga rundi buli bamazire okukorwaho ekikaba nikyetaagwa.


Instruction: Continue the following story in Rutooro: Ha saaha nka ikumi na ibiri aho, obu haali hasigaire abantu bake ab'okwaza n'okukaguliriza-Kaheesi yasisana nk'arukujwaha, n'okuhwamu amasiko, baitu hakahwaho omwanya muke baahika

Response: omu kacweka akamu ak'eryato haihi na ha mpero kuli nubwo amaiso ge gaagwireho ekisisani ky'omuntu ou amutaaha omu mutima, enzooka ye n'enjwara ye.


Instruction: Continue the following story in Rutooro: Obu baamuhikireho. Kaheesi yakoimiza bataahi be baakenga: bamuragira okwemerra, kwimukya emikono ha iguru, n'okugarukamu ebikaguzo nk'abandi boona oku baabakozere. Nubwo baamwolekere na Waranta y'okwaza batandika bamwihamu girikooti, amasahu goona baagahindurana, buli akabarukwihamu nibakahandiika. Obu baamugambire okuhindukira kuli baaze n'ebyokujwara bye ebindi yatiga. Ahonaaho yagarra emikono ye hansi, yata omukono gwe ogw'obulyo omu nsahu ye ey'enyuma ey'empali yaihayo basitoora,

Response: akaba ali haihi kugihulikizamu Kaheesi omu mutwe baamugurukira baamukwata omukono, ekyaasi kyarugamu kyateera omu rusu, rw'eryato epumpu yacweka. Asiedu na Kaheesi bakwatangana bali hansi bali ha iguru, baitu abaserukale habwokuba baingi kandi banyina n'amagezi g'okukwata abantu ab'empaka baamufukya, ahonaaho obu baamazire okumutaho empingo ha mikono baasoroza ebye byona, bakomaho n'akabundu baamwebembeza naahiija ekiniga kiri ky'okumwita, baamuturukya aheeru y'eryato.


Instruction: Continue the following story in Rutooro: Abantu boona ab'omu lyato, omu ndimi n'omu ngambo zaabu, baatandika okubaliza ha

Response: iguru ha kigambo kinu, abandi nibagambira bataahi baabu ebi baaruga kwerorra bonka.


Instruction: Continue the following story in Rutooro: Asiedu obu yahikire aheeru yayebutika hansi ati buti, yayanga kugenda Baamuteera kunu, baamukora binu

Response: yayangira kimu kwimuka-Yabagira ati, "Rundi munyiheho empingo nukwo ngende." Baitu kandi eki bakaba batarukusobora kukikora.


Instruction: Continue the following story in Rutooro: Aki baakozire nukwo kuleeta motoka ya Poliisi baamuhimba baamutamu, n'abaserukale baikarra na uwe baamuhikya ha Poliisi ya Butyaba baamuta omu kaduukuru, yarorra omu miteehimbwa. Obu bwakiire nyenkya ha Sabbiiti, Kaheesi agenda kurora omunyankomo we. Kaheesi nk'aba

Response: Poliisi boona akaba amanyire muno Oruswahiri. Atandika okubaza na we. Baitu Asiedu akaba anyina ekiniga kingi atarukugonza n'okurora Kaheesi ha maiso: baitu Kaheesi amugira ati, "Tuli babiri itwenka hanu noosobora kumbaliza ebi orukusiima, busaho ou alibikurumiriza."


Instruction: Continue the following story in Rutooro: Baitu Asiedu uwe ayegirra ati, "Ci." Kaheesi akaba amazire kusumiikaniza byona yabisorongya omu mutima gwe ati yakora Repoota ei yatwekiire bakuru be ati; Asiedu onu owaabu ni Sudaani baitu aikara naabunga muno omu Uganda. Akarwanaho omu bulemu, kandi oku nuho arukusisa yabonanganiire n'abamu

Response: ha bantu ba Uganda nka Katenda. Katenda n'abagenzi be obu baagondeze kwita Kanyonyi bakaseerra omuntu omunyaihanga amanyire kurasa, ou arukusobora kugulirirwa n'omuhendo hanyuma akagaruka akbura n'ensi. Baitu habw'omugisa murungi gwa Kanyonyi n'omugisa mubi gwa Asiedu n'abazinzi abaamuguliriire Kanyonyi akaraswa kabiri koona naalema okufa.


Instruction: Continue the following story in Rutooro: Asieduakaba ataine motoka, akagwaho omusaija onu Kamiisi, ou yaisire ijweri, kandi nikisoboka ngu na uwe ataleme kumubonera ha bulemu yamusoonasoona kupangisa motoka ye nukwo emutwale kuhikiriza ekiragaano eki yaragaine na Katenda n'abagenzi be eky'okwita Kanyonyi. Ebigambo obu byahindukire aba Poliisi bataireho na siringi ziri enkumi ibiri n'ebitaano habw'omuntu ou aliranga omuntu ou akaba naasa kuzinda Kanyonyi, Asiedu yamanya ati taine businge, kakuba Kamisi aikara ali mwomeezi, naasobora kugenda naamuranga omu ba Poliisi nukwo atunge siringi ezi. Nukwo

Response: Asiedu kugarukayo kusoonasoona Kamiisi kumuleeta Butyaba nukwo ayambuke owaabu Sudaani, baitu batakahikire ha mwaro Asiedu amuteera ebyasi bibiri amwinura. Arubata mairo ina ezi omu mwirima ahika Butyaba araara omu kaju hali akaraarwamu abagenzi abataine bugoonyo, nyenkya aimuka naasara tikiti y'okumwambura, naateekereza ati obusinde bwona abwisire, kandi ati aba Poliisi habaramanyira uwe araaba naayerengya, baitu na hanu omugisa murungi gukaba gutali ha rubaju rwe. Sitiima eyakumutwaire yasiisikara na nyowe naasangwa ndi kunu, na Butyaba hab'wokusisana ekizinga omuntu taine hookwirukira.


Instruction: Continue the following story in Rutooro: Ekindi, omugisa gwatukwata abagenzi boona baasangwa bataahire omu lyato baikaliire balindiriire okwimukya akasumi koona. Nkamanya nti naasemerra kuba aine siringi nyingi omu nsahu

Response: ye habwokuba nkamanya nti aikaire ataine eki yakwikozeseze omu ihanga litali ly'owaabu nka kunu. Nikyo tumusangiire n'ekikonjonjo kya siringi za nooti enkumi ibiri.


Instruction: Continue the following story in Rutooro: Nyina obwakaiso oburukusobora okukwasa Katenda, Rubuza na Ruboha, baitu timmanyire omucwi w'emisango obu alisobora kubugenderaho okubaha ekifubiro.

Response: Kinu kirisigikira hali Asiedu. Obu alisobora kubarumiriza omu maiso g'omuramuzi. Nimmanya nti hati emitima yaabu tebali kurungi.


Instruction: Continue the following story in Rutooro: Nyowe tinyina kugurukyagurukya nti omusaija ogu omuzinzi nuwe n'omu nagwisikaniize naaruga hansi y'orutindo, ningumya akaba

Response: naaruga kurora kururaba rugumire kurabaho motoka. Girikooti na sikaafu ebitumusangire ajwaire nibiikirraniza n'okusoborra kwa Kanyonyi ayatuhaire.


Instruction: Continue the following story in Rutooro: Omu Ibaagiro abafumu bakasanga Isasi litaasire ruhanga rwa Kanyonyi kandi litahikire ha bwongo, baakamwongeramu esagama baamwihurra

Response: baamutwara okumurwaliza omu kiikaro ky'ensita. Hanyuma y'okwezi kumu baamuraga akizire; baitu bambi akaruga ha munwa gw'ekituuro.


Instruction: Continue the following story in Rutooro: All rights reserved. No part of this publication may be reprinted or reproduced or utilised in any form or by any means, electronic, mechanical or

Response: other means now known or hereafter invented, including copying and recording, or in any information storage or retrieval system, without permission in writing from the publishers.


Instruction: Continue the following story in Rutooro: This book was recommended for publication as a reader as well as a text for Runyoro-Rutooro Teachers in Primary Schools and Teacher Training Colleges and for adult

Response: education by the Runyoro-Rutooro Language and Literature Committee after consultation with and zealous work on it by Mr. L. T. Rubongoya, the final reader of the Committee's manuscripts.


Instruction: Continue the following story in Rutooro: Orupapura Okuranga.. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. ..


Instruction: Continue the following story in Rutooro: Okurolerra Amagana .. ..... 39 Amata .. ..... 44 Okwecumira Amata .. ..... 45 Okuterura Amata .. ..... 48 OkucundaAmata .. ..... 48 Enjuba .. .. .. .. .. .. .. .. ..... 49 Enkoko .. .. .. .. .. .. .. .. .. .. 50 Embuzi .. .. .. .. .. .. .. .. .. .. 51 Entaama .. .. .. .. .. .. .. .. .. 51 Embwa .. .. .. .. .. .. .. .. .. 52 Ekicweka kya Kana Ebimu ha bisoro by'omu kisaka hamu n'eby'omu

Response: maka ..... 53 Ebinyonyi eby'omu kisaka .. .. .. .. .. .. 53 Beene Baabu Munya .. .. .. .. .. .. .. 54 Enjoka.. .. .. .. .. .. .. .. .. .. 54 Enseenene.. .. .. .. .. .. .. .. .. .. 55 Enzige .. .. .. .. .. .. .. .. .. .. 56 Ebihuka nyakabara .. .. .. .. .. .. .. 57 Ebikubyo by'Ebisoro n'Ebihuka .. .. .. .. .. 58 Ebigambo Abantu ebi beesisaniriza okuba omu maraka g'Ebisoro n'Ebinyonyi .. .. .. .. 63


Instruction: Continue the following story in Rutooro: Amaka ag'omu businge bwa Ira.. ..... 69 Okuswera kwa Ira.. .. ..... 70 Engoma Nyabahuma .. .. .. .. .. ..... 74 Okulemwa kw'Abakazi aba Ira.. .. .. .. ..... 76 Emigenzo y'Abaana.. .. .. .. .. .. .. ..... 77 Amabara g'Abantu n'amakuru gaago .. .. .. .. ..... 81 Empaako.. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. ..


Instruction: Continue the following story in Rutooro: Okusiga Oburo.. .. .. .. .. .. 102 Embibo z'ebintu ebitali bimu.. .. .. .. 103 Amabara g'Ebitooke.. .. .. .. .. 107 Ebikwatwa omu

Response: Bairu .. .. .. .. .. 107 Ebikwatwa omu Bahuma .. .. .. .. .. 108 Ebisaka.. .. .. .. .. .. .. .. 109


Instruction: Continue the following story in Rutooro: Okumara obusumi bwingi abeegesa baingi ab'OrunyoroOrutooro mu Primary Schools n'omu Teacher Training Colleges babaire

Response: nibasanga obulemeezi bwingi omu kwegesa orulimi runu habw'ibura ly'ebitabu ebirukubazaaho ebintu ebi barukuragirwa kwegesa.


Instruction: Continue the following story in Rutooro: Twina okusemererwa okubarangira okuturuka kw'ekitabu kinu eki turukunihira ngu nikiija kumaraho obulemeezi bwanyu obu mubaire mwina okumara obusumi bwingi. Tikiina mugaso okugarukamu omuhandiiki w'ekitabu kinu ebi amazire kugamba, baitu ky'amananu okugamba tuti: gunu nugwo, omurundi ogubandize ebintu by'omu ihanga lyaitu okubazibwaho omu mulingo ogwijuliire kimu biti. Omuto n'omukuru, omusaija n'omukazi ow'omu Bunyoro n'omu Tooro hamu na bagenzi baitu ab'omu mahanga agandi agatuheriire, boona nibaija kusanga omuhimbo

Response: omu kusoma ha ngeso zaitu ez'obuhangwa ezinyakurumu ebintu ebirukukwata ha kutandika kw'obukama bwa Tooro, enganda, okurolerra amagana, okuswera okwa ira hamu n'ebyokulya byaitu. Ekirukumanyisa ngu ekitabu kinu tikirukwija kuba ky'omugaso ha baana ab'omu masomero bonka, baitu na ha buli muntu weena anyakugonza kusoma ebitabu by'enzaarwa aheeru y'amasomero; kukira muno aheeru y'amasomero ekitabu kinu nikiija kuba ky'okusoma eky'omugaso hali abantu bakuru abaakaruga kwega okusoma bwino hamu n'okuhandiika.


Instruction: Continue the following story in Rutooro: Nkatandika kwijwamu ekiteekerezo ky'okuhandiika ekitabu ha ngeso n'ebiteekerezo by'abantu ab'omu ihanga lyaitu obu nkaba ndi mwana ninsoma. Okubanza nkaba n'okusemererwa habw'ebintu ebyakorwaga ekiro omuka y'owaitu. Twaikarraaga n'abaana bagenzi bange

Response: tukoikya, rundi tuganikya. Okuruga ha kyoto aho nabyamaga nkyanganukire muno. Hanyuma obu nagenzire ninkura natandika kusemerererwa orubazo rw'abasaija bakuru nibahanuura ebya ira, kyonka nkazoora ngu haroho n'abakuru abandi abatamanya kuhanuura.


Instruction: Continue the following story in Rutooro: Okusoma ebitabu by'ebyafaayo n'enganikyo omu ndimi ezindi kikaanyolekera kimu nkooku na itwe abantu ab'omu ihanga linu twina ibanja ly'okuhandiika ebintu

Response: by'ensi yaitu. Ebyafaayo nibyo byoleka ngu ensi nanka okuruga obusumi nanka yakoraga ebintu nanka rundi ekaba eri omu mulingo nanka.


Instruction: Continue the following story in Rutooro: Omubusumi bunu abamanyire ebya ira nibagenda nibakeeha kandi abaana abato tibaina mwanya gw'okwikara omuka kubanza kumanya eby'engeso z'abantu b'ihanga lyabo. Obu bagenda omu masomero batandika kusoma

Response: ebintu ebindi eby'amagezi. Ekirukumanyisa ngu hanyuma y'emyaka nyingi baijukuru baitu ab'obusumi burukwija baliba beegesiibwe muno, baitu tibaliba n'ekyokwijukirahoga engeso y'abaisenkurubo n'amatembero g'okukura kw'ensi yaabo oku gaagenzire nigahonderana.


Instruction: Continue the following story in Rutooro: Abeegesa baitu batugambira ngu omuntu atamanyire engeso z'ensi y'owaabu tatunga ky'okulengesaniza nakyo, obu arora ekikozirwe ab'ihanga erindi. Ekindi omuntu ogu taba n'eky'okunyimirizaaho ihanga lye. Abanyamahanga

Response: abagenyi basobora kumukaguza ebintu nibimulema kubibasoboorra bakeetegereza kurungi. Nahabweki nyina okunihira nti ekitabu kinu kiraakoonyeraho kake okwihaho obulemeezi bunu obutegeriize abaana baitu ab'omu biro by'omumaiso.


Instruction: Continue the following story in Rutooro: wange abaarugireho habw'okunyeekambisa n'okumbaliza eby'okuhandiika, kandi ninsiima n'abantu b'omuka y'owaitu abato n'abakuru abampaire hamu n'okunsorooleza ebyokuhandiika kumara omwanya mukooto. Hanu nyina okusemererwa okubamanyisa mugenzi wange Kagoro ou tuhandiikire hamu ekitabu kinu. Ningumya habw'okwehayo kwe okugenda emihanda nyingi kusorooza eby'okuhandiika n'okunyeekambisa omu rubazo

Response: rwe, nuho harugire omulimo gunu kuhwa. Niinyongera kusiima n'okuhaisaniza obantu boona abampaire eby'okuhandiika. Noobu ndaaba ntoolekere ibara Iya buli omu, baitu abarungi boona tiinyina ou nagire. Ninsiima muno obukoonyezi bw'EkitongoIe ky'Ebyengesa hamu n'Ekitebe ky'Ebyenkiraanura y'Okuhandiika OrunyoroOrutooro habw'okugarukamu kutereekereza empandiika n'okuteera ebigambo omu taipu.


Instruction: Continue the following story in Rutooro: Omu kumaliriiza kambamanyise nti ekitabu kinu kihandi ikirwe habw'okwijukirahoga engonzi enyingi

Response: ezi ngonzaamu EKA Y'OWAITU N'IHANGA LYANGE TOORO. Y. R. K. Mulindwa


Instruction: Continue the following story in Rutooro: Ensi ira ekabanza kulemwa Abatembuzi, hanyuma Abacwezi, mubwo haakurataho Ababiito. Banu nubo abakama abatembuzi (ikumi na munaana, oruganda rwabo Bagabu

Response: kandi owa hampero owa ikumi na mwenda oruganda rwe Muranzi. Akateera engoma Isaza Waraga Rugambanabato obu yabuliire okuzimu owa Nyamiyonga):


Instruction: Continue the following story in Rutooro: Omukama Bukuku akaitwa omwijukuru Ndahura nubwo yayeteeka hakitebe kye. Nyina Ndahura nuwe yali Nyinamwiru

Response: muhara wa Bukuku kandi ise yali Mucwezi ibara lye Isimbwa. Banu nubo abakama Abacwezi:


Instruction: Continue the following story in Rutooro: Abacwezi obu baizirwemu omugayo n'ebibi, bakeegoromora, ensi baagisigira abaana baazaire

Response: Bukidi okugirema. Abaana banu bakazaarwa omucwezi Kyomya hali omukazi Nyatworo


Instruction: Continue the following story in Rutooro: Abaana banu baali Bacwezi kyonka bakeetwa Babiito habw'omuti Biito. Nyatworo obu yatwekerwe ise yamwombekera akaju

Response: omu zigati ha muti Biito. Nubwo abantu baatandika kugamba bati "abaana ba Biito", "aba Biito".


Instruction: Continue the following story in Rutooro: Abacwezi bakasiga baaragira abafumu Karongo na Nyakooka okugenda Bukidi kutabarra Ababiito abo. Obu baizire, Rukidi Mpuuga nuwe yateera engoma yaba Mukama wa Bunyoro kandi yagabira bagenzi be ensi

Response: kulema nk'abaamasaza be. Nyarwa akajwekwa obw'Okwiri, Kato Kimera yaheebwa okulema Muhwahwa (Buganda) kandi Kiiza yalema Busoga. Hanyuma Kato Kimera akaba Mukama wa Buganda tiyagaruka okulemwa Omukama wa Bunyoro.


Instruction: Continue the following story in Rutooro: Okuruga ha Mukama Rukidi Mpuuga okuhika hali Omukama Tito Gafabusa Winyi IV C.B.E., Bunyoro yakahikya abakama abiri

Response: na mukaaga. Kandi okuruga hali Kato Kimera okuhika hali Kabaka Muteesa II Buganda yakahikya abakama asatu n'omu.


Instruction: Continue the following story in Rutooro: Kyebambe Nyamutukura Rubongoya Rwabunyana Omukama wa Bunyoro owa ikumi na mwenda nuwe yazaire Olimi Kaboyo Kasusunkwanzi Omuhundwangeye

Response: Omukama wa Tooro ow'okubanza. Okuruga hali Kaboyo okuhika hali Omukama George Rukidi I Rugoonyomumbundu, Tooro ehikize abakama bana.


Instruction: Continue the following story in Rutooro: Omukama Olimi Kaboyo Kasunsunkwanzi Omuhundwangeye nuwe yali mukama wa Tooro ow'okubanza. Yali mwana

Response: w'Omukama wa Bunyoro, Kyebambe Nyamutukura, kandi obu Omukama onu Nyamutukura nuwe yalemaga na Tooro.


Instruction: Continue the following story in Rutooro: Nyamutukura nuwe yalemaga na Tooro. Akaba ahaire omwana we Olimi Kaboyo ensi y'ebisunsu, Myeri. Kaboyo ensi egi yagigonzaaga muno, nahabweki

Response: yaikaraga naaruga Bunyoro naagibungira. Obundi yarugaga Myeri abunga Tooro (Burahya); omu kubunga munu, akeetegereza abantu oku barukumugonza muno okuba mukama wabo


Instruction: Continue the following story in Rutooro: Abantu ba Tooro noobu baraaba baalemwaga Omukama wa Bunyoro, bakaba batarukukigonza kandi akaba abali hara muno, atarukubamara

Response: bujune. Nahabweki bakasemererwa obu baayeetegeriize Kaboyo oku arukugonza kuba mukama wabo kandi baamuraganiza kumurwanirra obu alyemera ise.


Instruction: Continue the following story in Rutooro: Ekiro kimu Kyebambe Nyamutukura akatuma Kaboyo okuruga Bunyoro okwija Tooro na Mwenge okuteera ente z'omukama; oku nukwo okusoroora omu bantu ez'okuhembera Omukama. Gunu akagufoora mugisa gwe gw'okwema: obu akaba naija yasaba abanyaanya baamwibira ebikwato by'obukama yaija

Response: na byo abiserekere. Kyetegereziibwe ngu haaroho abaamanyire Kaboyo oku arukwija kwema baitu baalinda ensita kandi abandi batamanye. Nubwo ohurra ayamanyire naateera enanga ati "Ebitamanya bya Kahunge, Bunyoro kandi ebisema bya Rwamwanja bikagira agiire kuliisa, ntamanya agiire kwema".


Instruction: Continue the following story in Rutooro: Kaboyo obu akaba naateera ente akatata, yagumya abantu oku beeteekaniize kwo kumujwahukira kuba mukama waabo. Obu yamazire okusoroora ente tiyagenda na

Response: zo Bunyoro. Akeerwaza yanywa enjuba yatanaka esagama nukwo aba yaizire na bo baleke kukenga ngu asigaire kwema, bagende barange ngu alemerwe kwo.


Instruction: Continue the following story in Rutooro: Ente obu zaamazire kugenda, Kaboyo yaramagira owaise Nyabongo Mugenyi owaakaba naalema Mwenge, ekicweka eki

Response: ekya Nyamabuga. Bakarwanira ha kyambu Nyakwisi ha kiikaro hati ekirukwetwa Kyamugenyi, habw'omubiito ogu Mugenyi.


Instruction: Continue the following story in Rutooro: Kyebambe Nyamutukura obu yamanyire Kaboyo oku ayemere, akazinisa ihe lyagya okumuramagira Tooro. Baitu akalitanga

Response: okumuhambya kakuba acwamu kwiruka ngu habwokuba yarwaraga ekifuba. Bakarwanira omu kiikaro Bwabya, hanyuma baarwanira Mandaku.


Instruction: Continue the following story in Rutooro: Mandaku nuho ihe ly'Omukama Nyamutukura lyasinguliirwe, lyakuba lyagaruka Bunyoro. Abakuru bagamba ngu omu bulemu bunu, nuho

Response: haatandikiire Abatooro ekibeeta "Abahenda". Habwokuba abasaija ba Kaboyo Omukama obu baamwehemberaga bamuhendera omuhanda, hanyuma baatandika kweyeta "Abahenda",


Instruction: Continue the following story in Rutooro: Omukama Nyamutukura ataikale okuhikirra Omutabani. Kaboyo obu yanyagire ente Busongora, akazitwekera ise

Response: okumurabuka, nubwo na ise na uwe yatweka Kazooba, nyinarumi Kaboyo okuba Omujwarampeeka.


Instruction: Continue the following story in Rutooro: Kaboyo akanga, yagamba ati, "Engoma yange enu niyo Butwarane, nintwarana nayo". Kandi Abatooro na bo batamwikirize kubasiga akagenda Bunyoro. Habwa Kaboyo

Response: kwanga, engoma ya Bunyoro ekateerwa mugenzi we Nyabongo Mugenyi. Nyabongo yali mugurusi amezire enju, kandi yagonzaaga muno kuliisa ente kukira kulema abantu.


Instruction: Continue the following story in Rutooro: Kaboyo Omuhundwangeye Omukama wa Tooro ow'okubanza ataramibwe "Zoona Okaali". Akakira okwikara Nkaabwa na Mwaro, Nyagwaki; omu isaza

Response: lya Busongora, kandi egasani ye eri Kagoma omu isaza lya Bunyangabu. Kaboyo akalema Tooro nk'omu mwaka gwa 1830.


Instruction: Continue the following story in Rutooro: Kubanza mutabani wa Kaboyo ibara lye Kazaana Ruhaga nuwe yajuumwire engoma. Nubwo owaise Nyaika Kasunga agamba owaise Kabuzi kumukoonyera kubinga

Response: Kazaana ha Kitebe. Kabuzi yayanga yagambira Nyaika ati "Busaho bulyo bw'okurwanisa Kazaana, kaateere engoma habwokuba itwe tukamara kugwetwa ensi zaitu".


Instruction: Continue the following story in Rutooro: Kazaana Ruhaga akaba ali musaija mukuru muno, kandi yagonzaga muno kwikara abyamire, nubwo ohurra nibamugamba ngu "Rubyama rwa Kaanyange abyama n'ente tiimurasa". Abahuma Abasongora batagonze kulemwa omugurusi

Response: arukwikara abyamire, baayeegombaga Nkya kubaha bakalemwa omusigazi Nyaika Kasunga. Nahabweki, eki baakozire nukwo kuragaana na Nyaika baamuraga obukoonyezi kurwanisa Kazaana nukwo uwe akateera engoma omu kiikaro kye.


Instruction: Continue the following story in Rutooro: Abahuma bakatiina okuramagira Kazaana omu kikaali kye. Nahabweki bakacwa amagezi baagamba Nyaika kwerwaza, nubwo baatumaho Kazaana ngu owaso w'okufa noobu otaamusange. Kazaana obu akaba ali omu muhanda naagenda kurora Nyaika nubwo Abahuma baamuyookiire kumurwanisa, abandi bairuka baagota ekikaali kye. Kazaana bakamubinga baamuhikya Kibaale nuho yarabire naagya

Response: Bunyoro. Obu bakaba nibamubinga yateerra yagwa, nubwo wahurraga abairu ba Nyagwaki nibateera orunyege ngu "Kyahika ha ibaale lya Kibandwa kyajuma kyagwa kiti, "Ai! bambi! Ai! bambi! Rukanyirwa." Rukanyirwa nuwe yali nyina Kazaana. Kazaana akakyena Tooro yagamba ati "Nyowe muntuzire kubyama inywe Abahenda Tooro munu mulifa mwemeriire."


Instruction: Continue the following story in Rutooro: Obu yayeebingire Omukama wa Bunyoro, akamujweka Rusekere, Bulera. Kazaana nuwe isenkuru Omubiitokati Kajobe

Response: owa Musuuga, Buliitwa. Nyaika yali musaija w'embabazi ataite Rukanyirwa nyina Kazaana, akamuganyira yamuleka yagenda.


Instruction: Continue the following story in Rutooro: Kabuzi owaataragondeze kuharanganiza Kazaana, obu yahuliire ebya Nyaika akozire yabiihirwa, yayeekoramu, yazinisa amahe abiri, erya kabiri yaligendamu, okurwanisa Nyaika. Obulemu

Response: bwali bw'amaani muno, kandi n'abantu baingi muno bakafa. Ngu ha baarwaniire Kaseese empanga z'abantu na hati hoona noosobora kwirora igarangataine.


Instruction: Continue the following story in Rutooro: Omubiito onu Kabuzi nuwe ise Rabwoni kandi Rabwoni azaara, Yosia Mainuka na Kamondo. Yosia

Response: Mainuka nuwe ise Omubiito Yosaamu Kabuzi owa Nyakasura kandi Kamondo nuwe ise Omubiito Paulo Byembwa.


Instruction: Continue the following story in Rutooro: Nyaika obu yamazire kusingura abaise, Kazaana na Kabuzi, na bwo hatabeho businge omu nsi kutwara omwanya

Response: mukooto. Owaise Kato Rukidi akamuramagira kumwaka engoma. Okubanza Kato Rukidi, akagenda Ankole yazinisaayo ihe ly' Abanyankole.


Instruction: Continue the following story in Rutooro: Kabaka Muteesa Mukaabya obu yamuhaire ihe ly' Abaganda, Nyaika yairuka yasingirwa Busendwa, Bwamba. Obu

Response: Abaganda abamu baisirwe ekisura, abandi bagarukire Buganda, Nyaika akagaruka kwerwaza, nubwo yabinga Kato yairukira Bunyoro.


Instruction: Continue the following story in Rutooro: Bunu obwemi nubwo ohurra abasaija bakuru nibagamba ngu "Eky' Abaganda ba Kato". Hanu kigambwa ngu Abaganda habw'okubanza Katwe ha nyanja

Response: y'ekisura, buli kintu kyona eki baalyaga baakiriisaaga ekisura. Kwija kuhika Kikorongo iroho likaba libakwasire, nukwo kunywa amaizi g'ekiyanja eki gakabaita.


Instruction: Continue the following story in Rutooro: Kato obu yairukiire Bunyoro atagaruke kurwana, kandi Omukama wa Bunyoro akamujweka Kibaale. Yaikaraga omu kiikaro hati ekirukwetwa Kyakato, nuho yafeeriire, yaitwa omusaija Wamara. Kato akaba atali w'embabazi nka Nyaika, akakwata bagenzi ba Nyaika yabaita yabanaga omu kiijongo Kaitabarogo. Omukama

Response: Nyaika yaikaraga naatiina ngu rundi Kato asobora kuruga Kibaale naagaruka naamurwanisa. Nubwo Omusaija Wamara obu yamanyire Nyaika oku arukutuntura naatiina Kato kugaruka kurwana, nubwo yagenzire Kyakato yaita Kato, naateekereza ngu kiraasemeza Nyaika kuhurra aisire omunyanzigwa we. Kinu kitasemeze Omukama Nyaika


Instruction: Continue the following story in Rutooro: na kake. Akaba naaserra kwita Wamara baitu yairukira Butuku yayeesereka. Kinu Wamara

Response: eki yakozire nikisisa eky'omusaija tusoma omu Bbaibbuli ayaisire Saulo habw'okuteekereza ngu kiraasemeza Daudi.


Instruction: Continue the following story in Rutooro: Omukama Nyaika akaikara omu biikaro bingi baitu ekimu hali byo

Response: nikyo Kigarama omu isaza lya Bunyangabu. Egasani ye eri Burongo Bunyangabu.


Instruction: Continue the following story in Rutooro: Hanyuma ya Nyaika kutuuza Kaabaleega Omukama wa Bunyoro akaramagira Tooro yahamba Olimi Mukaabirere mutabani wa Nyaika I yamutwara Bunyoro, hanyuma nubwo yamutwara Busoga. Olimi Mukaabirere akaba

Response: agenzire n'owaise Zekereya Kalema Musuuga, kandi akafa omu businge bwa Kyebambe ali ha ngoma. Obu yafiire, Kyebambe akasaba omurambo gwe, baaguleeta baagutabaaza Kitini, Bunyangabu, haihi na Igasa.


Instruction: Continue the following story in Rutooro: Mutabani wa Nyaika ondi Mukaarusa akeemera Nyagwaki na uwe Kaabaleega yamuhamba yamutwara

Response: Bunyoro nuho yagwire. Kasagama, Kyebambe, mutabani wa Nyaika, akasuuhuukira Nkole naatiina Kaabaleega kumwita.


Instruction: Continue the following story in Rutooro: Obu Kasagama Kyebambe, akaba ali Nkole, nubwo Kakende Nyamuyonjo, mwijukuru wa Kaboyo, owaakaba azaahiire Buganda yaleesire ihe ly' Abaganda lyarwanisa Abaruusuura ba Kaabaleega lyababinga Tooro. Akasimba ekikaali kye Kisoomoro Bunyangabu

Response: yalema Tooro omwanya gw'emyaka nk'esatu. Nubwo hanyuma Kaabaleega yatwekere ihe lindi lyamubinga yagaruka Buganda nuho yafeeriire. Omu businge bwa Kasagama, Kyebambe, amagufa ge gakaleetwa Tooro, egasani ye eri Masika Bunyangabu.


Instruction: Continue the following story in Rutooro: Omubiito Kasagama, Nkole akaba agenzireyo na nyina, Vikitoliya Kahinju Omubboopikati, n'abantu be abandi baingi. Banu nubo abamanyirweho: Bagambaki ise

Response: Rujuga, Musukali na Kanyambwa, Kanyampaka na Mukaarusa na Kyonzira abaana ba Mayuuya, Korokoro ya Kaabagambe na ise Soofu Rubahuura.


Instruction: Continue the following story in Rutooro: Omu businge obu, Nkole ekaba neeremwa Ntale, Nyina nuwe yali

Response: Kibooga Omusongorakati. Yali Mubiitokati wa Busongora. Kaabaleega obu yayeetegeriize Omubiito Kasagama


Instruction: Continue the following story in Rutooro: oku ali Nkole, akatumaho Kibooga naamwesengereza okwita Omubiito ogu n'abantu be, kandi yamwijukya okuhoora enzigu habwokuba Nyaika

Response: akaita ise Kibooga na beene baabu, oku Busongora. Kyebambe bakamucwisa baamutwara Buganda baitu abaana b'Omukama Musukali, Kanyambwa,


Instruction: Continue the following story in Rutooro: Buganda Omubiito Kasagama akaikara na Byakuyamba Omutwara, ise Nasanairi Kagwahabi anyakuzaara Yonasani Nyamugabwa. Omusaija onu Byakuyamba yali

Response: mukuru w'ihe lya Kabaka wa Buganda, kandi nuwe yayeebembiire Omubiito na Nyina yabahikya hali Omujungu Kapitaani Lugada yabamurangira.


Instruction: Continue the following story in Rutooro: Akaleetwa ogwa Cope na Bugungu. Akaija naakeetera enyanja Akaija n'ebuurwa y'enkwanzi Engoma yazaahura Rubinga. Obundi bamuzina bati:- Akaleetwa ogwa Cope na Bugungu. Yaija naakeetera enyanja Kapitaani naataho omukono Engoma

Response: yazaahura Rubinga. Abazini b'ente, kinu bakizina nibaijuka omucwezi Kiro Muhimba, ayarugire Bukidi, noobu baraaba baakizinire omu busumi bw'Omukama Kyebambe. Omubiito Kyebambe na Kapitaani Lugada bataleetwe ogwa Cope na Bugungu.


Instruction: Continue the following story in Rutooro: Obu baahikire Katwe, Omubiito yayoleka Lugada enyanja y'ekisura. Kapitaani Lugada akakaguza Omubiito ati, "Ensi yaawe eraha?"

Response: Omubiito yamugarukamu ati, "Enyuma y'ensozi oku nsi yange kandi n'omumaiso ha turukugya na yo nsi yange."


Instruction: Continue the following story in Rutooro: Nubwo hanyuma baarwanisize Rukara rwa Magiigi Omunyoro wa Kaabalega owaakaba

Response: naalema Busongoroa. Obu baahikire Muhokya baarwanisa ihe lya Kaabaleega erikaba


Instruction: Continue the following story in Rutooro: ligabiirwe Kiiza kya Ireeta na Munyaara gwa Nyakabiito baalibinga ebiro 9/8/1981. Hanyuma hakya 14/8/91 Kapitaani Lugada yakwata ogwa

Response: Mbooga okugya kutabarra abaserukale b' Abanuubbi. Obu yagarukire Buganda omu nsi yasigamu enkomera z'Abanuubbi okugirinda. Zinu nizo enkomera yasigiremu:


Instruction: Continue the following story in Rutooro: Orukomera orwa musanju rukaba nirulemwa Omunuubbi Fende Ruharaga na Kaamayenje isenkuru Bakara ayali wiisaza, Mwenge.

Response: Hanyuma y'okugarurwa ha ngoma ya ise Omukama Kyebambe akabanza obu kurangaara Kijanju nambere hati hali Ekeleziya.


Instruction: Continue the following story in Rutooro: Obu yarugire Kijanju yaija yarangaara Kiculeeta nambere barukweta Kiteete. Aho akamaraho omwanya gw'emyaka nke. Abaalindaga ensi obu baamazire kuruga omu nkomera za Lugada,

Response: Kaabaleeega amanyire ngu busaho baserukale, akazinisa ihe lyagabirwa Rwabudongo Karurwa Nyamutaliibwambwa okwija kuseesira Tooro. Eki nikyo beeta ekya Rwabudongo. (Obu Byakuyamba akaba agarukire Buganda).


Instruction: Continue the following story in Rutooro: Abaarangire ihe linu nubo Kazooba Omugahi na Kaamayenje Omusiita. Omukama akaba

Response: abajwekere Mwenge haihi na Kyabaranga, kandi nubo babandize kurwana n' Abaruusuura.


Instruction: Continue the following story in Rutooro: Bakatandika kurwana okuruga esaaha ina za nyenkya, okuhikya esaaha emu

Response: y'ekiro ihe lya Tooro obu lyabingirwe. Likabingwa habw'endwana etamanyiirwe ey'okubyama hansi,


Instruction: Continue the following story in Rutooro: Ekikaaliky'Omukamakikookebwaesaahaibiriz'ekironukwo Abaaruusuura baleke kukitwara. Nyinoomukama n' Abago n'abandi bakakwata ogwa Rubona kugenda Nyagwaki, kandi abandi bakakizibwa okusingirwa Rwenzoori. Abaruusuura bakasiisira hansi y'orusozi, Omukama na uwe yatemba ha rusozi Kinyampanika yasiisira. Obu bwakiire nyenkya Abaruusuura baatemba orusozi baarwanira Kinyampanika. Aho nuho Omujaasi Kibogo yahutaaliire. Hanyuma Omukama yatemba orusozi rwa Mitande, Kalengiire. Abaruusuura baatema orukande Kazingo. Abatooro obu baamazire kurora ngu tibakyasobora, Omukama baamutwara omu rusozi rw'owa Rwandiika nukwo arabeyo asirimuke enyuma.

Response: Obu yasirimukire yagenda omu nsi y'Omwamba Omutongole, Bubugaali, erukwetwa Bundikisaale, Bwamba. Hahingwireho ebiro bibiri Abaaruusuura baatemba orusozi kwija kurwanisa omukama nubwo ihe ly' Abatooro lyabakunuukirra baarwana. Abaruusuura baababinga, hanyuma batema orukande Butaama. Omukama uwe yatemba orusozi omwa Kiseenene. Aho nuho Abaruusuura baamanyiire ngu Kaabaleega takiri omu rubuga rwe; baaraara nibagenda Solisoli. Okuruga aho obusinge bwaija. Omukama yasinguruka okwija okusimba Baranga gwa Kyezire habw'orubuga kurusiisa, kurwokya. Obulemu obu bukabaho December, 1893.


Instruction: Continue the following story in Rutooro: Abakuru batungambira ngu ira Omukama obu yasaasaga abatali b'omu kikaali tibaakimanyaga, kyatwaraga ameezi ana batakimanyiire kimu. Kyaziraga Omukama okwefeera akaitwa orufu, nahabweki obu yabaga ali haihi kufa

Response: yanywaga omubazi KATARAAZA gumusonga. Omubazi gunu yagunywaga n' Abago be, baakiganzi. Obu yakabaga Omugo Omukwongakati amucwa enono kandi amumwa n'isoke; nubwo omutabani arukwija kugwetwa ainikiza ente, mugabuzi, etakafiisaaga,


Instruction: Continue the following story in Rutooro: akama amata omu kisahi agata omukanwa ka ise afiire. Abaabaga

Response: batamanyire araagwetwa baamumanyiraga ha mukoro ogu ebiro 4 rundi 10 bihingwireho.


Instruction: Continue the following story in Rutooro: Omutumbi gw'Omukama baagwihamuga ebyenda babitwara babiziika omu nyanja rundi Buleega. Batemaho orusaya, oru nurwo rwakolerwaga egasani. Omutumbi gwona baagutalikaga gwoma. Baabaagaga enimi bagiihaho omuguta numwo baguzinga. Omuguta gunu

Response: gwalindwaga gwikaraho kuhikya omubiito omugwetwa atiire engoma, nuwe yagutabaazaaga. Isoke, ebyakeeri, ebyara, amaino g'obuto, ebicwanta n'ebindi na byo byaziikwaga owabyo byonka, nibatiina kubura, habwokuba baabaga nibanihirayo obwemi omumaiso.


Instruction: Continue the following story in Rutooro: Okwezi kwa kana kubonekere omwihwa omu Babiito yatembaga ha rusu rwa Kaaruziika, aina amata omu kisahi, anaga hansi icumu Galengera, eriikara omu rusu rwa Kaaruziika, n'amata agaata, ateera enduuru naagamba ati, "Ekyaro kyaburwa abakama, amata gaatikire, obwire

Response: bwaira kabiri, ekibi kigwire: Omukama atuulize." Kiranga okutuuza ogu baamwitirayoga ha rusu rwa Kaaruziika. Bagamba ngu ayatiire enduuru ya Kaboyo ataitwe akairuka yabasiga. Omu kikaali amata obu gaatika bagamba gaseesekere habwokuba hali bo okwatika kyoleka okufa kw'Omukama.


Instruction: Continue the following story in Rutooro: Ha nduuru aho nuho abantu boona baamanyiraga, bateera empamo, n'abarukwema beema. Omuragwangoma

Response: agwetwa, hanyuma bamwita, nubwo ayakamiire ise amata agwetwa. Obu amara kujuumura, aramagira abeemi.


Instruction: Continue the following story in Rutooro: Omukama obu atuuza omwana we ateera engoma, agaruka omu bigere bye. Kinu kyabahoga hanyuma y'okutabaaza ise n'okusingura bagenzi be Ababiito abaabaga nibarwanira engoma ya

Response: isebo. Omubiito arukwija kujuumura engoma ya ise yaikaraga owa Nyinarumi kuhikya ekikaali baabaga nibamwombekera kihoire kandi n'ekiro ky'okugweterwamu kihikire. Ekiro ky'okugweterwamu obu kyahikaga, bamumwa


Instruction: Continue the following story in Rutooro: isoke, bamucwa enono hanyuma bamwogya. Omu bwire bw'esaaha nka mwenda baamuleetaga omu kikaali ekihyaka bamuhimbire nibamwiha owa Nyinarumi. Obu baamuhikyaga Mugabante

Response: ha Kaswa yayeebemberwaga Bamuroga anyakurolerra irembo, hamu n'abafumu Nyakooka, Omusuuli, na Kasoira Nyamumara, Omutwairwe, nihakurataho n'Omubiito ow'ekitabu kya Nyarwa Omuliirahaiguru Amagufa Nigakunkumuka.


Instruction: Continue the following story in Rutooro: Omu irembo eri Mugabante, abafumu abo baasarraaga empongano, enimi Rutale n'enkoko Rweru, kandi Omubiito wa Nyarwa yaraamaga ati, "Ai Nkya ya Nkya ruzaarabagabe, ai Nyamuhanga wa haiguru

Response: na hansi, ndeesire Omukama onu kujuumura empango ya ise. Baitu obu araaba atasemeriire kandi engoma etali ya ise na isenkuru, obu araataahamu emururumire kandi noobu araagitoma eyeezinde etatoma".


Instruction: Continue the following story in Rutooro: Hanyuma y'ebi nubwo baagurukaga esagama y'ebihongwa Omukama naataaha na Mugema amuli enyuma. Obu yabaga nairra haihi n'Omusanga Omubiito wa Nyarwa na Nyakooka na Kasoira baayongeraga okuraama ebigambo nk'ebya kara obwa kabiri. Nubwo Omubiito wa Nyarwa yasabaga Mulimba

Response: Omusiita engoma Nyalebe agimuha. Omubiito onu yabanzaaga agiteera nukwo n'Omukama agitomaho emirundi mwenda. Obu yamaraga kutoma Nyalebe atomaho Kajumba nayo emirundi mwenda hanyuma asinga ha Nyamyarro. Kiro eki yaraaraga atabalize kandi abyamisa orubaju rumu rwonka busaho kuhinduka.


Instruction: Continue the following story in Rutooro: Omu mwanya gw'esaaha nka mwenda ekiro Omwambukya yamwimukyaga aruga Kaabagarama araihya ha Kihango omu Kaaruziika kuhikya obwire bukiire naagenda Kyambukya naasinga ha kitebe. Kabwizi, hanyuma naayambuka. Obu yarugaga Kyambukya agenda, Kaabagarama ayambuka omukanwa n'omu mabone. Abaswata bamujweka

Response: engaaju, Omugo wa Kaabagarama Omubboopikati amujweka enkwanzi omu bikya, ha maguru na ha mikono. Okujwara kuhoire agenda omu rusiika Kaaruziika hanyuma aija ha mulyango ha yasangaga abanyamirwa n'ebikwato. Omu bwire bunu Omubiito wa Nyarwa yaraamaga ati "Ai! Nyamuhanga,


Instruction: Continue the following story in Rutooro: Ai! Kazooba ka Hangi linda Omukama ahangirize, atunge, azaale, ahwite". Obu abajwarakondo baabaga beeteekaniriize

Response: Mugabante, kandi obu empango eri ha Kaswa eri haihi kutoma, eyeehinguliriziibwe abantu hamu n'abanyamirwa


Instruction: Continue the following story in Rutooro: Omukama arahizibwa okurwanirraga ihanga, obutasoroora omu bantu, okucwa emisango omu bulyo n'okukuza enfuuzi. Hanyuma nubwo Omubiito wa Nyarwa amuseesa amagita ha mutwe, agaruga Omumuti. Nubwo bamujweka ekikomo Ziriboya n'orukwanzi Rwendero. Omugo Omukwongokati amukwasa endembeezi erumu omwihura, omwaza, omuhabura,

Response: n'omusekera, aihamu ayeesiiga omu mabona, n'omu mabega emirundi ena. Nubwo arukwa ibara ly'Obukama n'empaako yaho, ajwekwa ekondo Rwobusungu hanyuma ajwekwa ekondo ezindi, obu ihwa hampero ajwekwa ekondo Kasusunkwanzi ikara ha mutwe gwe. Omuheesera nuwe akora omulimo gunu ogw'okumujweka ekondo.


Instruction: Continue the following story in Rutooro: Omu bwire bunu nubwo Omujwiga amujweka enkaito Biganja. Omuhagane amukwasa icumu erihango Kinegena okurwanirraaga ensi n'okwitaga araamwerengerraaga. Akwasibwa engabu y'Obukama Biseegeege neemanyisa okurwanirra ensi ye hoona hoona ha araahurraaga obwemi, kandi akwasibwa Busitama empirima neemwoleka okucwaga emisango omu mazima obutasobya nkooku empirima esara hatali kusobya. Akwasibwa omwigo Kaliruga n'orukoba, nibimwoleka abaraasobyaga boona alekege kubaita, abandi abateerege,

Response: kandi bamukwasa ekijunju nikyoleka okusobya omu bantu oku kutaingana, abandi abateerege n'ekijunju. Akwasibwa enfuka nukwo abantu be balime, baleke kwitwa enjara, kandi akwasibwa omufuko Ndayampunu n'obuta Nyapoogo arwanirreege ensi ye, kandi endyanga Rutanga ei akwasibwa emuragirra kusuuburaga nukwo aleke kuburwa ebi araahaga abantu be abaraamulirirraaga obujune. Haroho ebintu bingi ebi akwasibwa baitu binu nibyo ebimu hali byo.


Instruction: Continue the following story in Rutooro: Ebi bihoire Omukama yarugaga ha Nyamyarro ahinguraho Omusanga asangaho Omubiitokati Kaabatongole amukora ekurwa,

Response: inoni, n'obutaka. Yabihyangaga omu maizi agaarugaga Mubende omu iziba ly'Omucwezi Ndahura. Ebintu ebi


Instruction: Continue the following story in Rutooro: yabimukoraga ha buso, ha bunenero na ha matama gombi, Yakwataga omurwoho rundi orurumu omwihura, omusekera, omweza n'omuhabura abiibika omu maizi amiisira Omukama. Yayaturaga amakuru g'emihambo egi: Omweza ngu

Response: engoma kwereza Omukama akatunga, akazaara, omwihura kumujuna n'ensi ye, omusekera ngu asekerwe Nkya n'abantu be. Omukazi onu ayakoraga omulimo gunu yahaabwaga obutaka n'ebintu bingi kandi kyaziraga kugaruka akarora Omukama.


Instruction: Continue the following story in Rutooro: Ebi obu byahwaga agenda omu rugo ayeebembiirwe enzini ya Rwotamahanga, entimbo niijuga, n'amakondere nigaana. Obu yahikaga Mucwa asimba ha nkeeto y'enyana; asangamu

Response: Batebe mugole wa Mucwa hamu n' Ababiitokati. Beemerra Batebe akwata Omukama ha ibega. Obu yarugaga hanu agenda Kyakato, Kyamunuuma na Kanaiguru omu rugo.


Instruction: Continue the following story in Rutooro: Abantu boona bamanyisibwa baija omu rugo mbere Omukama asingire. Nubwo yacwaga emisango y'amabanja ebiri, abaasingaga banywegera ebitale bye. Hanyuma buli Mujwarakondo airra haihi na we anywegere ebitale. Omukama yakubaga asimba Kaamurweyo, n'empango eruga ha Kaswa emusangayo

Response: neereetwa Mugabante. Aho Omujaguzi Omusiita agitoma emirundi mwenda nubwo Kaakahuka Omubwiju we ateera enduuru naagamba ati" "Ebyemi, ebirogo, ebinyamahanga bikwenza ki Rutuuroomubyemo Emanzi y' Akiiki?" Nubwo ahonaaho omusaija ow'Oruganda rw' Abaliisa ayeebuga engabu Rukidi Mpuuga erukwetwa "Mugidu".


Instruction: Continue the following story in Rutooro: Omukama agaruka Kaaruziika asimba ha nkeeto erukwera akwasa, Omugo Omukwongakati ebisusu by'omwani abaire naafuutana. Hanyuma asinga ha Kitebe Nyamyarro Omuheesera amwiha ekondo ha mutwe agita ha bibero bya Nyinoomukama agyahule. Omukama

Response: akuba agaruka omu nsiika, Omugo Omuliisakati amukwasa ekisahi aboneka amata asingire ha kitebe Kaizirookwera. Obu amara kuboneka amukwasa ekigaase ayeesusura emigazi, ekikarabo akyesusuze omu ngaro. Asinga ha kihango hanyuma agaruka ha


Instruction: Continue the following story in Rutooro: Omukama aruga omu nsiika agaruka ha mulyango. Omubiito wa Nyarwa na Bamuroga baduumira abantu okuhurraaga Omukama ogu, okumutamu

Response: ekitiinisa n'okumwesiga. Obu baamaraga okuduuma abantu boona baaramyaga bati "Ngundu Zoona Okaali" kandi bamuswagirra. Hanu yakwasibwaga empango, amahango, amakondere:


Instruction: Continue the following story in Rutooro: Ndayampunu, Nyapogo, entimbo, enyondo, oruhiija n'ebindi. Hanyuma Omukama agenda omu Ijwekero ahingisa ebijwaro agenda asinga omu Ihundiro abago bamuhembera ebiibo byabo eby'enkwanzi n'ebintu ebihunzirwe. Agaruka omu ljwekero ahingisa ebijwaro agenda ha mulyango. Empango eruga Kyawairindi ija ha

Response: mulyango Omujaguzi agiteera kumujuna n'ensi ye; emirundi ena n'Omukama agitomaho emirundi mwenda agigarurra Omujaguzi agiteeraho emirundi ena. Kaakahuka ateera enduuru omusaija Omuliisa ayeebuga engabu Mugidu, nubwo hanyuma Omujaguzi ayongera ateera empango emirundi ena. Omukama akuba kuhuumura n'okwinura abantu.


Instruction: Continue the following story in Rutooro: Rwebagyo ha saaha y'omwenda agenda omu ljwekero ahingisa ebijwaro nubwo agenda Kyawairindi omu rugo asinga ha kitebe

Response: Kabwizi. Empango etoma abantu baguruka amakondere. Omukama agaruka omu ljwekero ahingisa ebijwaro agaruka ha mulyango baleeta enkoroogi Itome.


Instruction: Continue the following story in Rutooro: Omwana ataina rucuucu nuwe yaijaga ayeebembiire enkoroogi ateera enduuru okuhabura abantu obutaziitirana naagamba ati: "Erukufa efe, erukuhendeka ehendeke, omwenzi wabyo aliyo". Omwana onu yakomwaga omu Baliisa, Abasambu, Abayaga, Abasiita, rundi

Response: Abaitira. Omukwonga yakaitaga omukaito mbere iraakoroogera, kandi Abago babiri Omusitakati n'Omwitirakati nubo baazikwatirraga. Omukoroogi enkoroogi yabanzaaga kugikuya nubwo hanyuma anaaba agikama n'obwegendereza. Okukorooga obu kwahwaga, Oruhango rutabaara Omukama agya kuboneka.


Instruction: Continue the following story in Rutooro: Omukama yabaga w'ekitiinisa kingi muno omu bantu be. Baamutiinaga bamukugiza kandi bamwesiga muno. Nahabweki haaroho ebigambo

Response: ebisoroirwe ebyakozesebwaga hali omukama wenka okwoleka ekitiinisa kye n'okumwahukaniza ha bantu aba arukulema. Ebigambo ebi byolekerwe hanu:


Instruction: Continue the following story in Rutooro: Abambukya baroleerra amaizi g'okwoga n'okunaaba Abookya nubo abacumbi Abaamura boogya engaaju Omujweki arolerra ensimbi. Abaduuma barolerra amaarwa Abakoona balinda ebitebe. Abakumirizi barolerra obukomo. Isaabakaaki mukuru w' Abakumirizi Abajaguzi barolerra empango n'amakondere. Abagoma bateera emibaro n'ebindi Omusuna mukuru w'empango

Response: Abatimbo bateezi b'entimbo Abakondere bateezi b'amakondere Abaseegu bateezi b'enseegu Isaabaliija nuwe mukuru w' Abanyamalindwa. Abanyamalindwa barolerra amagana g'ente z'omukama Abaranga baaheereza b'abakazi Omukoroogi nuwe omukami Omugimbirwa arolerra okukama Omugeya nuwe amyokera omugimbirwa Bisimbi nyinarumi Omukama Isaabaganzi Nyinarumi Omukama


Instruction: Continue the following story in Rutooro: Kaaruziika Rwengo Kihuukya Kadebede Icwamitwe Kyokya Ibandiro Ihundiro Rwikya Mucwa (ya Batebe n' Ababiitokati) Kyamunuuma Kyakato Kitoogo

Response: (y'Okwiri n'Ababiito) Kaamurweya Mugabante (Mulyango gw'ekikaali hairembo) Manywayo Kaitabasiru Kacwamagosi Rwemiigo Kasenda Kaabagarama Kadenda Rwenyana Kiitabadoma Kacwabwemi


Instruction: Continue the following story in Rutooro: Kajumba Musegwa Ikukumba Tibaamulinde Mpuuga Kaijwire (Kananura) Nyalebe Kyanamira Ihurru

Response: Nyambaga Nyakangubi (ngoma endamagi) Asindikeekitagenda Macalya Kababembe Tajeemerwa Kanumi (Mpango) Butwarane


Instruction: Continue the following story in Rutooro: Omukama aramibwa "Engundu Zoona Okaali" Obu azooka abantu bagamba "Kaboneke Agutamba" Obu ataaha omu nju bagamba "Ha mulyango Mbaire" Obu aikarra bagamba "Kahangirize Nkyanungi". Obu aba ayemeriire bagamba "Omubyemo Wamara" Obu aba naagenda rundi naaruga omu rugo bamuswagira bati: Hakyaro Agutamba Ha

Response: kyaro Lyogere " Mwebingwa " Wamara " Nzaire " Kasurabanyuunya " Mbaire " Kasorobahiiga " Nkyanungi " Rusendamainaro " Kituli Kinobere abeemi " Kabumba " Rukirabasaija " Nyamunyaka " Ibuzabugyo " Bigere Bisaaga Omu muhanda " Mukumanfuuzi " Muhambo gw'Enaku " Ikingura Kagaba


Instruction: Continue the following story in Rutooro: Nkooku mumanyire abanyoro baajwekwaga abakama, hati abakama oku baarugireho kinu

Response: kisigaire kusomwaga nk'ekintu ekikaba kiroho ira, nukwo okugamba ngu nka "Ebyafaayo".


Instruction: Continue the following story in Rutooro: Omurwa ogundi ogurukusisa gunu nugwo ogw'abagwetwa okunywa amata ow'Omukama, nagwo hati gurugireho. Omukama obu agumya omuntu kulya obunyoro, aragira Omuhikirwa(Katiikiro)kumumanyisa.Amugambira Omukama oku arukwija kumujweka obunyoro, kandi amumayisa n'ekiro alijwekerwamu. Omunyoro ogu ayeeteekaniza kandi ategeka obugenyi bw'ekiro eki. Ekiro obu

Response: kihika ajwara kurungi agenda omu rukurato abanyaruganda n'abanyubeemikago bamusemba bagenda na uwe. Omukama aruga Kaaruziika aija asinga Mucwa: omunyoro agwa hansi asiima omukama. Hanyuma ayemerra, omuhikirwa amusomera eby'okurahira omu mabona g'omukama, abantu boona bagomere. Omunyoro agarukamu naikiriza okuhondera ebisomerwe.


Instruction: Continue the following story in Rutooro: Omukwenda w'omukama ajweka omunyoro orukwanzi omu bikya kugumya Omukama oku amujwekere obunyoro. Obu agaruka agwa hansi

Response: asiima obwa kabiri. Ab'owaabu nka ise rundi isento rundi munywani we obu bagonza, na bo bamukwasa kusiima.


Instruction: Continue the following story in Rutooro: Obu amara kusiima aikarra nubwo omuhikirwa agambira ekitebe ekigomere ati "Iguru lyezire Omukama asingire owaaraaba aina ekigambo kyona akigambe". Obu haba haroho anyakwina ensonga agigambira

Response: omukama obu aba ataroho Omukama akuba kugaruka Kaaruziika. Omunyoro kijwekwa n'abantu ababaireho bagenda na we Kaaruziika omu Kikaali. Obu ahikayo asinga ha Musanga abantu bakurata.


Instruction: Continue the following story in Rutooro: Obu akuba abantu bataaha n'omunyoro na uwe agenda owaabu n'abe nibajaguza, engoma neegamba. Omunyoro obu aba ali mukuru amakondere n'entimbo bimusendekereza bimutaahya. Obu

Response: aba naaruga omu kikaali omukumirizi amusaba ente y'omukama. Omunyoro aha omukumirizi ogu sente kusigikira okugonza kwe oku kuli, akira obutahingura ha siringi itaano.


Instruction: Continue the following story in Rutooro: Omukwenda anyakumujwekere orukwanzi agenda na uwe omuka bamukunira kandi n'ekintu omunyoro arongoora

Response: orukwanzi rw'omukama nuwe akitwara. Orukwanzi omunyoro asobora kururongoora siringi asatu n'okukiraho, rundi embuzi.


Instruction: Continue the following story in Rutooro: Noobwakubaire ngu ebihanda by'abanyoro (abalemi) ebi wagya kusoma haifo hanu biri mabara g' abanyoro aga ira muno omu bukama bwa Bunyoro na Tooro, obulemi bw' Abangereza obu bwaizire omu nsi munu, butaikirize amabara ganu okukozesebwa. Omu kiikaro kyago

Response: abalemi Abangereza bakagonza hakozesebwemu ag'Oruganda habw'okugenderra okurarangya endema y'Ekiganda hoona hoona omu Uganda. Nukwo kiti Abaamasaza hamu n'Abaamagomborra mu Buganda, Bunyoro n'omu Tooro bakaheebwa amabara g'Abaami aga Mukwenda, Kimbugu Sekibobo, Kasuju, n'agandi nugo: Munyoka, Saabairu, Saabagabo, Mutuba n'agandi.


Instruction: Continue the following story in Rutooro: Kandi nikisemerra kiijukwe ngu Abajungu Abangereza abaalemere ihanga linu okugarukira ha kya 9 October 1962, batararangye endema y'Ekiganda hoona hoona omu Uganda kyonka, baitu

Response: bakacwa n'amasaza ga Bunyoro agamu baagagabira Buganda okugisiima habw'okubakoonyera okusingura Kaabaleega Omukama wa Bunyoro. Abiri ha masaza ganu, erya Buyaga n'erya Bugangaizi gakagarurwa Bunyoro hakya


Instruction: Continue the following story in Rutooro: 1/1/65, hanyuma y'abantu ab'omu masaza ago okumara kwecweramu bonka nambere basemeriire kuba,

Response: nibaraba omu karuru ak'okujurra hali abantu (Referendum), akaatiirwe ha kya 4 November, 1964.


Instruction: Continue the following story in Rutooro: Binu haifo nibyo ebihanda by'Abanyoro (Abaami). Owiisaza: Bugahya Owiigomborra Omuhemba

Response: Kikuube Omubaale Kitoba Kaabarwa Buhimba Omutaheesa Buhanika Omujwahya Busisi Rumooma Bugambe


Instruction: Continue the following story in Rutooro: Owiisaza: Bujenje Owiigomboorra Omuhangura Bikonzi " " Omubongoya Bwijanga " " Omugwera Biiso " " Omunyabyara Buliisa " " Omutalehesa Budongo " Omurwana Kyabigambire Owiisaza: Bululi Owiigomborra Omuhambya Ihungu " " Omuhangane Kimengo " " Omuhuukya Pakaanyi " " Omusuuga Miirya " " Omuswata Kaarujubu " " Omujweka Kiryanga Owiisaza: Kibanda Owiigomborra Omubanda Kiryandongo " Omutalya Kiryandongo " Omutengeesa Masindi Port

Response: " Omutanyaata Kigumba " Omwanga- Mutunda myoyo Owiisaza: Buyaga Owiisaza Owiigomborra Mugema Kibaale " Omunyemera Matale " Kasumba Kagadi " Omukumbya Bwamuramira " Omulyanga Kiryanga Rukumba " Rukumba Mugarama Omukwiri Omukwiri Kyanyaisoke " Omuhinya Mabaale Owiisaza: Bugangaizi Owiisaza Owiigomborra Kikuukuule Kakumiro " " Omukwenuzi Kasambya " " Omuhemba Nkooko " " Omugwara Kakindo " " Omwambu- Bwanswa kya Owiisaza Omujwenge Nyalweyo


Instruction: Continue the following story in Rutooro: AMABARA G'ABEMIRUKA Munyoka Murabaraba Mutuba III Munyoka Murabaraba Munyoka Murabaraba Sabairu Omutikya Mutuba I

Response: Omutazindwa Sabagabu Omunyaaka " II Omuteekanga Sabawali Omukweya " III Omutalemwa Musaale Omuhundwa" IV Omutooza


Instruction: Continue the following story in Rutooro: Owiisaza: BUSONGORA Owiigomborra Omujwisa Kaseese Omuteeganya Kaseese Omuhambya Muhokya Omutasoroora Kilembe Omuhamya Katwe Owiisaza:

Response: Bukonjo Owiigomboorra Omuleman- Nyabirongo sozi Omuzaahura Bwera Omutasindi- Kisingwa Omurwani Kyarumba Omutalindwa Omukunyu Omunyaga Karambi


Instruction: Continue the following story in Rutooro: Omwanguhya Omwanguhya Omusorooza Omusiza Omutooza Omugorra Omukingira Omuhana (omu Ruganda Omunnyoka) (omu Ruganda Saabairu) (" " Saabagabu)

Response: (" " Sabawali) (" " Musaale) (" " Mutiba I) (" " Mutiba II) (" " Mutiba III)


Instruction: Continue the following story in Rutooro: Omusaija w'omukama obu afa akasiga abaana be aboojo, isento abaana abo obu aba amanyirwe omukama, atwara abaana abo okubahikya hali

Response: omukama kunywa amata. Isento abaana obu aba ali muntu kwonka atamanyirwe omukama abaana abatwara hali omunyoro mukuru nuwe abahikya hali omukama.


Instruction: Continue the following story in Rutooro: Okunywa amata bahayo ente y'omukama n'ente y'omuhikirwa. Ente y'omukama eba siringi kikumi, baitu abaguuda basobora kukizaaho kandi

Response: abaina ente niyo bahayo. Ente y'Omuhikirwa eba nka siringi abiri. Hakiro ky'okunywa amata omukumirizi aheebwa siringi abiri.


Instruction: Continue the following story in Rutooro: Abaana bataaha baikarra ha musanga, haija omutende aleeta omwani omu kaibo bagukwasa

Response: mukuru wabo agugabira bagenzi be bafuutana. Obu nubwo baragwa ekiro kindi ekibaliiziraho kuramya.


Instruction: Continue the following story in Rutooro: Obu baruga kunywa amata ow'omukama tibagenda hantu hoona, babanza bataaha owa nyinarumibo. Kakuba haba hataroho nyinarumibo

Response: oważaarwa na nyinabo omunda, ow'oruganda rwa nyinabo naamara. Owa nyinarumibo babateruurra omwani bafuutana, hanyuma babacumbira oburo n'obutuzi.


Instruction: Continue the following story in Rutooro: Obu aba naamara kubaza agambira Omukama ebindi ebirukubafaaho, rundi isentobo asobora kubimumanyisa. Isento abaana ayemerra agambira Omukama nkooku baisenkuru na ise abaana

Response: baali basaija b'Omukama, ngu nahabweki nikyo aleetiire abaana omu mabona g'omukama ow'abantu baheereza. Ayongera okwesengereza Omukama okukoonyera enfuuzi ezi obu ziraabaga ziina obujune.


Instruction: Continue the following story in Rutooro: Isento abaana obu amara kubaza, Omukama obu aba aina ebi arukugonza abimukaguza abigarukamu. Obundi, asobora kubaza n'abaana, abakaguza ha baikara rundi emirimo barukukora. Omukama obu akuba, abaana barugayo bataaha omuka. Okunywa amata kintu kikuru

Response: muno kyoleka obwesigwa hagati, y'abantu n'omukama. Omukama kumutwarra abaana nikyoleka ngu nuwe kwo "Omwebingwa" rundi "Omukumanfuuzi." Ha rubaju rw'abaana ky'omugaso okumanywa Omukama habwokuba kakuba baba baina ensonga basobora kwehikira nibagimwoleka hatali kubanza kuserra araabatwarayo.


Instruction: Continue the following story in Rutooro: Enganda bitebe by'abantu nibyoleka obuzaale, kandi haihi buli ihanga omu nsi Uganda liina enganda n'emiziro omu bantu baalyo. Omu buli ruganda rwona omuntu taswera, obu aba

Response: ali mukazi taswerwa, omuruganda rwe orwa nyina n'orwa nyinenkuru azaara nyina. Omu rwa nyinenkuru azaara ise asobora kuguruka ekitabu kya nyinenkuru ogu, naaswerwamu, obu aba ali mukazi.


Instruction: Continue the following story in Rutooro: Buli ruganda rwina omuziro gwarwo; obundi oruganda rugira emiziro ebiri, obundi esatu. Omuntu obu

Response: alya omuziro gwe asobora kufa rundi obundi arwara acwekacweka orukaca, n'amaino gakunkumuka omu kanwa gahwayo.


Instruction: Continue the following story in Rutooro: Ekyakizire kukanyisa enganda nubwo obwiko. Abantu b'oruganda rumu obu baacweranganaga obwiko beebaganizaamu, beecwamu enganda zindi. Ekyokurorraaho: Abasambu babiri iseemu bakaba bali ha rugendo nubwo mukazi w'omu hali bo yarumwa kuzaara. Owaiseemu omu yagenda orugendo rwe tiyafaaho kulinda

Response: owaise n'omuramu. Ayasigaire yasibika ente ye ha muti omunyonza yakamira mukazi we amata yanywa amazire kuzaara. Obu yahikire owaise yamubihirirwa yamucwera obwiko kandi yamwoleka nkooku omunyonza nuwe mwene waabu. Okuruga obu yaba munyonza n'abaana beyazaire baaba banyonza.


Instruction: Continue the following story in Rutooro: Ekyokurorraaho ekindi ekirukusisana kinu omu kucwerangena obwiko nikyo eky'Abaitira n'Abacwamba. Abacwamba irabaali batoroho bakeecwwa ha Baitira. Nk'Abasambu, Abaitira nabo baali

Response: ha rugyendo baasiga mugenzi waabo alinzire mukazi we naazaara. Onu ayalinzire bagenzi be yabacwera obwiko yayeeyeta Mucwamba, obu oruganda rw'Abacwamba rwatandika.


Instruction: Continue the following story in Rutooro: Kirungi okwetegereza nkooku enganda zinu zombi, Abaitira n'Abacwamba, izira omuziro gumu, ente y'Embazi. Kandi omu biro bya ira omwanya gw'emyaka nk'asatu enyuma, Omwitira tiyasweraga omu Bacwamba noobwakuba Omucwamba omu Baitira habw'obuzaale obu obwaroho. Emiziro ekatandika n'enganda: oruganda rwayeekomeraga

Response: omuziro gwarwo. Obundi omuziro gwarugaga ha muntu omuruganda kunuga ekintu akakifuuhya omu ka ye kikafooka muziro gw'oruganda oru. Haroho obundi omuntu obu yabaga naafa yasoboraga kuraama ekimwisire rundi noobwakuba ataraamire abantu bonka na bo nibakimanya, niguba muziro gwabo.


Instruction: Continue the following story in Rutooro: Enganda z'omugaso muno omu bantu. Ziijukya abantu b'oruganda rumu nkooku isenkurubo yali omu, kandi nkooku bali

Response: mataagi g'omuti gumu ogu. Engeso y'okumanya obuzaale kisembo kikuru omu bantu, neeyoleka obwetegereza obubabaganiza kuruga ha bisoro.


Instruction: Continue the following story in Rutooro: Ekintu ekindi enganda ihabura obutaswera omu bantu ababali haihi omu

Response: buzaale. Habwokumanya enganda zaabo na nyinarumibo basobora kwetantara nibaswera aheeru yazo.


Instruction: Continue the following story in Rutooro: Oruganda rukoonyera omuntu obu aba aina obujune, abaabu basobora kumuha obukooneyzi, kandi ira abantu

Response: b'oruganda rumu baayetwaga hamu barwanirra ebintu byabo, omu biro by'obwemi ihanga lindi obu lyaramagiraga eryabo.


Instruction: Continue the following story in Rutooro: Kirungi kwetegereza ngu omuntu obu aranga oruganda rwe akeetonda tabura. Omutooro obu agenda Bunyoro rundi Ankole, oku obu bamanya oruganda rwe, bamujwahukira asisa ali owaabu.

Response: Amabara g'enganda omu Buganda tigarukusisa ag'enganda omu Tooro n'omu Bunyoro. Omuntu nahabweki obu agonza kumanya Omuganda obu araaba ali waabo tamukaguza oruganda rwe, amukaguza omuziro gwe.


Instruction: Continue the following story in Rutooro: Enganda Ezindi Enganda Abatwa, Abacwezi Abaliisa, Abasumbi, Abagombe Abakurungu, Abazira (Abafunjo) Abasonga Abasoka (Abagaya) Abarungu Abafumambogo Abaranzi

Response: Abacwamba Abaitira Abanyonza Abana Abahinda Abakoransi Abayaga Abasingo Abasengya Abagabi (Ababwiju) Abaziriija Abasuuli Abadwaro Abanyegera (Abaraha) Abasangwa


Instruction: Continue the following story in Rutooro: Enseenene Amalegyo rundi Entale Enkebuko Embogo rundi Endongo Enseenene n'Endogo (Embazi) Entajumba Embazi Enkende

Response: Enkira Empuura Akabambiro k'engo Engaaju y'etuku Omurara Ehuukya Ensere Endongo Embuzi y'ekisuuli ... ... Entumwa


Instruction: Continue the following story in Rutooro: Ebintu ebiina enganda z'abantu abantu na bo babyeta byabo (obu biba biine enganda zaabo). Kirungi kwetegereza nkooku ebintu ebi bitali miziro na kake. Ekyokurorraaho Abaitira

Response: bazira ente embazi, baitu ekintu ekyabu bo kinyonyi kyetwa "Enyange." Abantu abaina ebintu byene byabubo babigonza muno kandi tibasemererwa kurora omuntu ondi ekintu eki naakikora kubi.


Instruction: Continue the following story in Rutooro: Ekigongoro kiba Kibboopi, nahabweki Omubboopi obu akibona akicwera otucwanta kandi omuntu ondi kakuba

Response: akiteera amubiihirirwa obundi asobora n'okumurwanisa. Ifo hanu haroho ebimu ha bintu n'enganda zaabyo:-


Instruction: Continue the following story in Rutooro: Ebitangaazo biba bigambo omuntu ebi ayatura obu aba ahuniiriire rundi obu aba naarahira. Abakazi nubo

Response: bakira okutangaaza. Haroho enganda ezimu eziina ebitangaazo n'ezindi ezitabiina. Enganda haroho eziina ebitangaazo ebirukukira ha kimu.


Instruction: Continue the following story in Rutooro: "Ai Rwangaara rwange nazaire." rundi "Kasengya haagwa Omunembe, Omukungaihabire haagwa

Response: Nyakacaaki!" rundi "Owa Rukidi rwa Nyatworo akampa Mbogo, Kitanga etazaire!"


Instruction: Continue the following story in Rutooro: "Ai Mwigaago na Kyakitale baikarra enkeeto irukwera abaisiki b'owaitu; Kaharabire akange nazaire omusekesa Ndinga

Response: na Mayenje; Bakinga empoisa aboojo z'owaitu." rundi: "Ai Mwigaago na Kitale na beene Kaharabire." rundi


Instruction: Continue the following story in Rutooro: "Omusarra owa Mulenzi owa ltabyama Mugasa ya Rujwagu!" rundi: "Ahongerwa narra Rugaaju rwa Busanza,

Response: alimirwa emyanga aikaire Omusiita wa MbaaIe!" "Ai Mulindwa wange nazaire, Abwoli Nyango Nyamwetuura ebiremiire!"


Instruction: Continue the following story in Rutooro: "Karuuli azaarwa Isuura, awe Isuura Iya Nyamato!" rundi: "Ai Mugasa Ibeebe

Response: eyange nazaire, Kyatebaateba engundu ya Nyampegere!" rundi: "Huna ya Bwisanza!" rundi: "Omujwiga!"


Instruction: Continue the following story in Rutooro: Omusaigi (Omunyamukoma) nuwe yakomere ente omu kisaka yaitaahya omu ka, ira hakaba hataroho nte omu maka. Ente

Response: zinu zikaba zangire kulya, omuyaga yazooleka emiyaga yazaahukiza zaalya nubwo Omuliisa yairiisa, Omwami yazaamira kandi Omusumbi akaisumba.


Instruction: Continue the following story in Rutooro: Ente iroho likaba niryenda kuziita, nubwo Omukoransi yakora ensi yatunga amaizi, hanyuma y'okutunga amaizi yaibumbira obwato zaanywa amaizi, baitu Omuhinda nuwe yaihinzire. Ekiro kimu enimi ikaba niirwana abantu boona balemerwe

Response: kwiramura, nubwo Omucwamba yaiboha. Omwitira nuwe yazoire amagezi g'okwitira amata. Baitu Omwitira obu yaitiire amata omu kisaabu gaalema kukama, nubwo omusambu yazoire enkamyo yaleeta akanyansambu akarukunanata yakata omu mata gaakama.


Instruction: Continue the following story in Rutooro: Obutoosa omuhuma ente ye obu ezigaija acwererra ibara ly'ente naasigikira ha mulingo gwayo,

Response: amaani gaayo, n'enzooka yayo rundi mugaso gwayo. Ekyokurorraaho: Rukoosorana, Rutaahyempiriita, Rulengyamaato, Rumasana, Ruziihayo.


Instruction: Continue the following story in Rutooro: Obwoya nabwo ente bugiha ibara kyonka bwo bwonka hatali mabara nk'agagambirweho eruguru tiburukumara. Habwokuba omu igana hasobora kubamu

Response: Ngabu rundi Mayenje okukira hante emu, nahabweki nikyetaagwa kubaganizaamu Ngabu emu kuruga hali endi, "Ngabu Rukoosorana" rundi "Ngabu Ruziihayo!"


Instruction: Continue the following story in Rutooro: Abantu omu kiikaro ky'okugamba ibara ly'omuntu yarukirwe obundi bamwetera ise obundinoobundi bamwetera nyina. Omu nte na ho obuzaale bukora buti. Ente bagyetera nyinayo, tikikira kubaho kugyetera iseyo. Kibaho limu na limu obu abantu bagonza kwijuka enimi eyagizaire. Obu eba eri nimi

Response: nto, nyinayo, eri Mayenje, bagyeta "Rwamayenje". Obu eba eri nyana ya Mayenje bagyeta "Kamayenje" kandi ezigija bagamba "Kyamayenje". Enyana obu bagonza kwatura obwoya bamu na nyinayo obu eba eri Kagabu ka Mayenje". Enimi bagyeta "Rugabu rwa Mayenje" kandi ezigija "Ngabu kya Mayenje".


Instruction: Continue the following story in Rutooro: Ente zigira emitaga nyingi muno kuroleerra nyamusana n'ekiro. Zeetaaga kwecumirwa, okuliisibwa kurungi ikagomoka kandi n'okwirinda hali abazigu enyamaiswa, nk'entale, engo, empisi n'emyaga. Okukeehya obuleemeezi omu mirimo y'ente, omuhuma w'ente nyingi yakozesaaga abasumba. Ente zeesasurra zonka, empeera yaabo yarugaga omu nte ezi basumbire. Banywa amata, balya amagita n'enjuba kandi

Response: bajwara empu. Omusumba obu yabaga aina ente ze nke, yaikirizibwaga kwiraaza rugo rumu n'okwiriisa n'eza mukama we. Obundi obu yabaga mwesigwa omu busumba bwe, mukama we yamuhaga ente emu rundi ibiri rundi isatu nkooku okugonza kwe kuli. Omusumba yabaga; muhuuru rundi nyineeka aina omukazi n'abaana abaamukoonyeraga omu mirimo.


Instruction: Continue the following story in Rutooro: Abantu ba ira baali b'amagezi muno nibeetegereza okulinda kurungi ente. Kyali ky'okuswaza omuntu ente ze

Response: kubiiha ikatinda obwoya bukaba mukurujuju habw'okulindwa kubi. Kandi kyali ky'ekitiinisa n'okuhiirwa omuntu kuba n'ente enyamibwa igomokere.


Instruction: Continue the following story in Rutooro: Nyenkya ente obu zihaaga baiturukya aheeru omu isaazi baihembera ekoomi izaagira. Omu bwire bw'enjura ente nyenkya ikamirwa omuisaazi habw'okutiina kujuyanga esaabu omu zigati. Enyana bazooleka omu kisaka abaana bairiisa. Abakuru batema ebitugutu by'enyana

Response: encwamutwe kulya omu nju kandi abandi beeya obusa omu zigati; bacwa obw'okuhembera rwebagyo kandi batindura ebiju by'enyana. Baarayo ekyarre ekihyaka ekikangirwe ha musana kyayoma. Obundi omu bihongole, omu kiikaro ky'ekyarre, batayo esingo enyakwomere.


Instruction: Continue the following story in Rutooro: Omu zigati obu haba harumu ekoomi orora ente iteekaine niizooka ziina obusinge, okuhuumura

Response: n'okusemererwa omuli zo, baitu ekoomi obu eburaho kakuba oyegendereza kurora, orora zibiihiirwe ziina amaganyi.


Instruction: Continue the following story in Rutooro: Ente zaihwaga enguha, embarabara, entuju, na mura buli kiro. Kyayetegerezibwaga nkooku obusoro bunu burwaza ente omuswija, kandi buzizimbya. Ente zaabuywaga obu zaabaga ihutaire rundi irwaire. Zaajungirwaga

Response: rundi isabikirwa emibazi. Ente obu yabaga, erwaire muno, tiyaturaga n'ezindi omu iswa kulya. Baagisibikaga omu nju, bagyarra ekyarre kandi erya ekiihuro nk'enyana. Bagirwaza nk'omuntu kuhikya ekizire.


Instruction: Continue the following story in Rutooro: Ente obu zaahaagaga n'enyana ikamara kwonka zaakingwaga n'omuyonga. Ente kuseetuka mwogyo mukama wa zo atafiire baakizizaaga muno ngu orugobante rundi

Response: orukoroigo rwisara amabeere. Omu kuliisa ente abahuma abamu tibateeraniza n'abandi ente zaabo, baliisa ekiharre, kandi abandi baliisa na bagenzi baabo.


Instruction: Continue the following story in Rutooro: Ente obu imara kuzaagira omuhuma ateera akooya n'omwiriza azaamira aiseetura igenda omu kisaka kulya. Obu iba iri nyingi rundi ha irukuliira haliyo enyamaiswa, abaliisa baba baingi. Abaliisa barora mbere obunyansi

Response: burungi buli, bazaahukiza irya. Obu iba niirya baziiha enguha, bazeerinda obutakwatwa enyamaiswa, obutahutaazibwa ensasi n'engobante, obutagwa omu mahya rundi omu mabiso; kandi beerinda ente eziri ha mukira gw'obuhyo obutasigarra enyuma ikabura.


Instruction: Continue the following story in Rutooro: Baayeegenderezaaga obutateera nte n'emiigo ikasaasa Baacwaga. Ebisanju nibyo baifunyisa. Omu bisanju baayerindaga obutaiteeza omujuma, habwokuba bagamba ngu omujuma gujuma ente zifa. Omuntu ayateeraga

Response: muno ente hatali kwiganyira yagaywaga muno ahiigwa, bamweta Kifeera, Kibaagi rundi Kitemi. Obu yabaga ali musumba asobora kubingwa kandi omwana ateerwa habw'ensobi egi.


Instruction: Continue the following story in Rutooro: Esaaha nka musanju obu ziba nizombya ensasara abantu abasigaire ha ka bagenda kwesera amaizi omu bwato, obu bwabaga buroho. Kwesera abamu baagwaga omu iziba abandi basigara ha bwere babaka amacuba nibaseesa amaizi omu bwato. Kwesera amaizi obu kwahwaga, abamu basigara ha bwato abandi bagenda kukunga ente,

Response: ziija zinywa esaaha nka mwenda aho. Obwato obu buba buli buke baihinda balekeraho nke zinywa habw'okutiina kuteera obwato ikabwata. Obu ihaaga balekera ezindi na zo inywa. Obu bahinda ente, ezirukukamwa hamu ziina obusinge, okuhuumura n'engundu ya zo nizo ibanza kusoroorwa kunywa. Hanyuma y'okunywa ikuuka bazaahukiza irya.


Instruction: Continue the following story in Rutooro: Abaliisa omu kisaka baseenyayo enku z'okwota, batemayo emihingo rundi ebiti by'okuzitirra orugo ha ruba ruseesekere. Amata aga bagenda banywire nyenkya nibaseetura nugo basiibira. Tibasobora kukama ente omu kisaka bakanywa amata. Omuntu anyakugoba ente aba kinugwa omu bantu, kandi aswara. Omu kisaka abahuma bafuutana emikambi, omwani, rundi banywa enyungu zaabo. Ha saaha nka ikumi n'emu omuka batandika kuhembera. Esaaha nka ikumi na ibiri omu kairirizi bataahya enyana kandi abakazi

Response: n'abaanabahara baitira ebintu. Esaaha nkemu, ente ikyora kutaaha, bacumika ekoomi. Ira baakizizaaga ente niitaaha kwitirana omukazi. Zoona obu ikataaha, abaliisa bakinga emihingo. Babeebaza "MAHYO" bagarukamu "NYWA" obundi babeebaza "MWEBALE KUKYOZA" baagarukamu "ZAAKYORA". Ente obu itaaha, ezizaire juba baiha ezaazo kwonkya. Kukama tibakwirukiriza babanza baleka ziikya nukwo basiburra enyana bainikiza kukama. Kukama babanza ente eziina enyana ncwamutwe nukwo hanyuma batandika ez'enyana enkuru. Ente kwija kugikama bagihasura, bagamba ebikubyo byayo.


Instruction: Continue the following story in Rutooro: Kitiinisa ky'ente obu iba niikamwa abantu omuka kutazomberra. Baculeera tibabaza. Obu

Response: bagonza kubaza babaza omu bihwa; Omukami nuwe asobora kwamirra kusuburra ka Kyananka.


Instruction: Continue the following story in Rutooro: Ente igaruka ikamwa nyenkya kara emamba neesara. Obundi ibanza kumiika itakakamirwe. Obu iruga okulya ekimiiko esaaha nka ibiri za nyenkya, isanga baihembiire ekoomi omu isaazi

Response: izaagira nuho ikamirwa. Baikuya n'enkuyo batakakamire, kandi obu haba haliyo ensohera obu iba niikamwa baigurukiza, n'okuzaagaaga nuho bataire. Okulya ekimiiko kyongera ente amata, n'omusubyo gubaho.


Instruction: Continue the following story in Rutooro: Haroho obundi nyenkya kara igenda n'amata kulya igarukira kimu esaaha nka ikumi. Obu iba ikokosire rundi iriire kazooba kamu

Response: ikamwa muno muno kandi amata gookya, nka caai. Basubya emirundi nk'ena yoona ngu gataita enyana. Abantu banywa amata ekirenganyindo.


Instruction: Continue the following story in Rutooro: Ente abahuma bazeesera amaizi nukwo ireke kukaraba, kandi bazengera ekisura nukwo ireke kubyaha. Ekisura bakyengera omu maizi, agali omu bwato nukwo ente ikinywe. Obundi bakita ha kiswa ente ikiguga. Ente ezikulize bairinda obutanywa rundi kuguga ekisura kingi habwokuba kiitoroogya. Ente zoona na zo

Response: baibarra ekisura inywa. Kakuba kiba kingi muno ikaburwa obwikizo kiziita. Beegendereza ente kutatamiira ekisura ikarwana. Obu barora zaahaaga muno baikuura, ekisigaire ikinywa rwebagyo niikyora. Obu iba niikuuka ha kisura ngeso y' Abahuma obutateera kyoya, habwokuba ngu obu oteera ekyoya itamiira ijuuka, iborooga obundi irwana.


Instruction: Continue the following story in Rutooro: Okwihaho okwesera n'okwengera ente baihaagura embugu. Abantu abali haihi n'embuga bahaagura emirundi

Response: ebiri rundi esatu omu mwaka; kandi aba hara bahaagura omurundi gumu omu mwaka.


Instruction: Continue the following story in Rutooro: Abantu aba hara bazinduka kara muno batwara ente n'enyana zaazo hamu n'ebintu by'okwesweka n'okubyamira,

Response: habwokuba baraarayo. Obu bahika ha mbuga bateerayo enkande ha okuraara obu baba nibahaagura embuga.


Instruction: Continue the following story in Rutooro: Abantu obu baba nibahaagura embuga emirundi erukukira obwingi barwanirayo. Bakoosorana,

Response: baterranganira yoga embaale. Buli muntu agonza eze nizo ibanze inywe, kandi


Instruction: Continue the following story in Rutooro: Bwanyaihuulikya eri Mpuuro nseeri ya Mwaro. Enu teri mbuga rutwara neesisa ekiseeruka. Hanyma y'okurora ebi, eby'akorwaga ha nte enkuru kirungi kwetegereza enyana nkooku irindwa. Enyana ziroleererwa muno okukira ente enkuru. Enyana obu ezaarwa bagikamura eme

Response: ha maiso, omumatu, omu nyindo n'omu kanwa. Omu matu batayo orukumo baihayo emi kandi bahuuhayo orwoya kwigura amatu. Omu nyindo naho bahuuhayo orwayo kuziigura, kandi omu kanwa barabyayo orukumo. Bagisara orulera kurugufuhaza. Nyinayo bagyerinda obutalya kizimu.


Instruction: Continue the following story in Rutooro: Kakuba ekirya kigirwaza eburwa amata. Tekamwa kandi teyonkya ogwayo ekaguhaagura. Bagiihira ekyarre eraara ha mulyango. Nyenkya obu bukya bagikuya n'enkuyo eyegorra

Response: n'okujumira nuho etaire. Hanyuma basuburra ogwayo bagwonkereza ezindi itakakamirwe (omukami obu aba ali omu). Enyana nto ekirooro, erukurora ebiyenjeyenje terya kiihire.


Instruction: Continue the following story in Rutooro: Obu ekura ekaba ncwamutwe nubwo etandika kulya. Enyana ekirooro n'encwamutwe bazeerinda muno obutateerwa musana habwokuba gwirwaza. Enyana enkuru zoolekwa omu kisaka omu bwire bwa nyenkya omusana gutakasaaliire. Omusana obu gusarra baziihayo inywa amaizi hanyuma baitaahya omu bihongole byazo ihuumura. Omusana obu gujura rwebagyo bagaruka bazooleka

Response: omu kisaka zirya. Obu haba haroho abaana bairiisa, obu baba bataroho ziikarayo zonka abakuru bagenda nibaisuura. Obu ikura bainaga omu nte irya na zaanyinazo omu kisaka. Obu itaaha, ekiro enyana baitaahya omu bihongole nuho iraara kuhikya ikuzire kandi ziina amaani, nubwo bairekera iraara omu zigati n'enkuru.


Instruction: Continue the following story in Rutooro: Abahuma tibaikara omu kiikaro kimu. Ente zaabo obu ibiiha ha mubiri rundi obu irwara bahambirizibwa kufuruka bakaserra amaliisizo amarungi. Ibura ly'obunyansi n'amaizi bituntuza muno abahuma habw'ebisoro byabo

Response: ebi. Abantu banu abahuma bamanyire muno okurolerra amagana gaabo. Ekintu eki bakaba batamanyire nukwo kugamba ngu amata maingi garwaza enyana amakebe. Kinu abamu bakyegere omu biro binu eby'Omujungu.


Instruction: Continue the following story in Rutooro: Ebihunu: Nugwo omuhondwa gw'enyana ezigaizire. Amata Mato: Ganu nugo gahondera ha muhondwa, ente obu eba ezaire okumara omwanya gwa Sabbiiti nka isatu. Nubwo ohurra nibagamba bati "Ente ezaire musandurro amata gaayo tigafungurwa."

Response: Amagunga: Nugo amata ag'ente erukwonkya enyana nkuru erukulya omu iswa. Amata ganu marungi muno gagira omwisi mwingi. Ag'obusito: Ganu nugo ente ekamwa obu eba emazire kwema ina obusito. Ganu na go mata makuru


Instruction: Continue the following story in Rutooro: Agarukutagata: Ganu nugo agaba gaaruga juba kukamwa, litakagwire. (Ag'ifuro) Agaigwire: Ganu nugo amata amarungi kunywa. Gaba gateekerwe (ebiisoiso) okuruga ente ha ihaagire okuhikya esaaha ina za nyenkya rundi z'ekiro kandi gaba gatandikire okutaho omwisi. Omwirra: Ganu gaina omwisi gukwatiire kimu, kandi nugo abantu batiina okubarwaza enkaka. Nugo gaitirwa nk'esaaha munaana za nyamusana, rundi mwenda.

Response: Amakamo: Amasununu obu gateekwa okumara omwanya mukooto kuhikya nka ekiro omwisi guba mwingi muno hanyuma gakama. Amacunda: Ganu nugo amakamo obu gaba gamazire kucundwa. Amagita Ganu nugo mata agakwasire muno hanyuma y'okucunda. Harugamu amagita na go gaina amabara gaago nkooku geetwa omu mpindahinduka yago. Ag'entoijo: Ganu nugo agaruga kusamururwa juba gaina erangi erukwera ti nk'ey'amata.


Instruction: Continue the following story in Rutooro: Ente obu eba etakakamirwe ebanza kukuywa n'enkuyo habwokwerinda oburofu kugya omu mata erukukamwa. Omukami obu aba atakainikiize

Response: kukama abanza kunaaba engaro kandi amaizi ge g'okunaaba gaikara omu ihembe ly'ebikamiro. Obu amara kukama na bwo anaaba.


Instruction: Continue the following story in Rutooro: Okwitira na gwo mulimo gw'obwecumi bw'amata. Kubanza, omwitiro guboyesa amata kandi ekya

Response: kabiri gwita obuhuka obutaito muno obw'akabi obusobora kuba buli omu bintu by'amata.


Instruction: Continue the following story in Rutooro: Orubindi rwitirwa obwitizo obwihirwe omu sojo, obu eba etaroho rwitirwa

Response: emburara. Kandi oku rukaraba, rukarabwa ekikarabo ky'esurwa (oruhugura), rundi engusuuru.


Instruction: Continue the following story in Rutooro: Ekisahi omu ngambo y'ente kyahukana okuruga ha bintu ebindi ebikwatirwamu amata. Kyo tibagamba kukiitira baitu bagamba kukisusura. Bakisusuza emisikizi n'obusorogoto; emisikizi bwasi bw'engusuuru kandi obusorogoto bujuma bwazo. Byombi emisikiizi n'obusorogoto

Response: byanikwa byoma nukwo babita omu kicunga okususura ekisahi. Ekicunga ky'ekisahi ky'embaganiza okuruga ha ky'ekyanzi. Kyo tikiina kinyadeeri omu mukono gwakyo, kiina obudirisa buna obwehinguliriza omukono gwakyo. Engusuuru nizo ikaraba ekisahi.


Instruction: Continue the following story in Rutooro: Ekyanzi kiitirwa emburara baitu emburara kakuba etabaho, obwitizo bw'esojo busobora kukora omu

Response: kiikaro kyayo. Kikuubwa obukuubiso obwasiibwe omu ngoye za kitenge rundi omu z'omutoma.


Instruction: Continue the following story in Rutooro: Ebisahi, ebyanzi, ebirere, n'ebisaabu bisiigwa amagita bireke kurwara obweru. Bakitebura kakuba omuntu ateecumira ebintu by'amata akabireka bikaharuka;

Response: kandi bamweta murofu. Buli kintu kyona, obu kimara kukwatirwamu amata kyogebwa. Ekirere n'ekisaabu bicuragurwa, kandi binu nibyo bacuraguza:


Instruction: Continue the following story in Rutooro: Okufooba nk'ekigombe Okucwa ebika Okwarra obuteere Omugamba na gwo bagukunisa gubabwa gucwibwa ebika ebirukwera n'ebirukwiragura. Gukiikwa ha nkondo ibiri ez'amaino ana buli emu, omu bisahi. Hanu nuho hahanikwa ebintu by'amata omu biteeko. Ente obu iba izaire bahamburra ebiteeko,

Response: kandi obu iba ihoiseze bahamburra omugamba, abantu bagamba ngu omwa nanka ihoiseze. Ebiteeko biina emiringo nyingi ei byongosibwamu. Abahumakati emiringo egi bagicooka ha mugamba kugukunisa, nukwo guzooke kurungi. Ganu nugo amabara g'ebiteeko aga byetwa okurugirra ha nyongosa yabyo:


Instruction: Continue the following story in Rutooro: Enyaruguru Bukere Omu bisahi habayo engata z'okuteekaho amata. Haroho engata ezihomerwe

Response: n'engata ezitenzirwe. Engata ezitenzirwe ziina amabara agarukukwata ha miringo y'amahembe itegerwe.


Instruction: Continue the following story in Rutooro: Orubindi rwa nyineeka rwecumirwa nk'emindi ezindi, baitu rwegenderezibwa muno kurukunisa. Rwikara omu ngata

Response: etenzire haihi n'ekisaabu. Omu ngata yarwo habamu ekifunga ky'esisa kandi rufundikirwa omuhiiha guswekerwe


Instruction: Continue the following story in Rutooro: ensahu y'orubugo. Nyineeka obu aba atakanywire, omuntu omwetegereza naasobora kumanya, hatali kurora omu rubindi. Amata osanga bagalimbire, obu ensahu y'orubugo eroho

Response: eswekere omuhiiha. Orubindi runu tirunywerwamu w'aheeru. Ebintu byona ebikwatirwamu amata bigira emihiiha ya byo bifundikirwa. Ekisaabu n'ebirere bifundikirwa emihiiha obundi enziidaaro.


Instruction: Continue the following story in Rutooro: Omuntu obu aterurra ondi amata aikarra akuba ebibero omumaiso ga kiterulirwa. Aihaho omuhiiha amuheereza anywa. Kiterura mata

Response: omuhiiha agwekingira ha maiso nukwo aleke kutunuurra arukunywa amata. Ngeso mbi muno y'obuhubwensoni kakuba omuntu ogu ateekingiria omuhiiha.


Instruction: Continue the following story in Rutooro: Kiterulirwa mata na uwe ayeegendereza kuhondera engeso ey'obuntu omu kunywa amata ago. Tarukusemerra okunywa naahuumuza naagaruka naanywa. Aganywa muno kakuba anywa

Response: ati. Naasemerra okunywa omurundi gumu gwonka. Obu agaiha hamunwa agagarurra omuteruzi agatwara agateeka. Omuteruzi obu alengerra ngu enjara yamuruma agamugarurra anywa.


Instruction: Continue the following story in Rutooro: Engeso yaitu Abatooro amata titugasiima omuteruzi habw'amata anywire. Obu oba otarukuganywa (amata) obu bakuterurra obanza ogakyamirra ogakwata omu ngaro nukwo ogagarurra omuteruzi. Okunywa amata abakumanyire na

Response: kwo bakugenderra, obutakororramu, obutakuraba omu minwa rundi kukwatikira kandi okanywa nooyesera icuba. Omu ngeso y' Abatooro okunywa amata bugizansoni na kyo nikyegenderezebwa muno kukiraho nkooku wakuliireyo ebyokulya.


Instruction: Continue the following story in Rutooro: Amata gatakaitiirwe ekisaabu kibanza okucumiikirirwa, baitiramu enkwasi rundi enkamyo. Amata agakamirwe nyenkya gaitirwa

Response: abeesezi nibagenda kwesera esaaha nka munaana, kandi amata ag'ekiro gaitirwa abantu bali haihi


Instruction: Continue the following story in Rutooro: Abantu omu nju obu baahurraaga ebisaabu byagamba beetegereza nkooku obwire buli haihi kukya. Abaisiki baimuka okwitira ebintu, aboojo okwimukya amakoomi, hanyuma emamba neesara kwinikiza kukama. Omugenyi omu bwire bwa nyenkya kwija omuka yasangaga abahumakati beeteekaniize,

Response: okucunda bakamara ira. Amata obu gaba gatakajwire gabanza gazinga, gabaho ifuro hanyuma y'okuzinga, ifuro, liihwaho hazookaho otugita tutaito. Gaba iseke likuru. Ebi byona bihoire gasoroora gajwa. Obu gamara kujwa bagazongoza bacumiikirra ekirere, baiha ekiituruzo bagaitura.


Instruction: Continue the following story in Rutooro: Abakazi baanywaga amakamo, okunywa amacunda baakifuuhyaga. Amata obu gaba maingi n'amagita nago gaba maingi. Omuntu w'amata maingi

Response: asamurra buli kiro hanyuma y'okwiturra amata, baitu ow'amata make asamurra hanyuma y'ebiro bibiri rundi bisatu amagita obu gakakanya.


Instruction: Continue the following story in Rutooro: Amagita obu bagasamurra bagoogya. Gazongozibwa omu maizi emirundi ebiri rundi esatu kuhikya amata gahoiremu. Amagita obu baba nibagoogya omurundi gwa kabiri nukwo gaahurwe, omubumbi abanza anaaba n'iju omu ngaro ze nukwo abumba n'amaizi garukufuka. Obu aba naayeetaaga

Response: amagita kuhya bwango, amamirraamu akaniini k'ekisura. Obu amara kugabumba agata omu ncundiro nuho gaahurwa. Obu aba ataina ncundiro agaahura omu biko rundi omu biharaiga. Encundiro itirwa n'ehunda. Amagita amato geetwa g'entoijo, kandi amakuru agateera kitaama bageeta agakokomere.


Instruction: Continue the following story in Rutooro: Ente kugirasa ebanza ekwatwa ha mahembe enunurwa ha bikya bagireega n'ebohera omu

Response: bikya, nukwo ekinywa ky'okurasa kizooke. Omurasi agirasa ejwa enjuba eregebwa omu kintu.


Instruction: Continue the following story in Rutooro: Obu amara kurasa, ente erasirwe obu eba eri nyana, agiteera ekiraso ha mugongo emirundi mwenda, hanyuma agikanga hansi, ha maguru gaayo ag'enyuma. Binu nibyo ebigambo agamba "Kumu, abiri,

Response: asatu, ana, ataano, mukaaga, musanju, munaana, mwenda, Yatoma. Kahogo ya Ruhogo". Obu aba naabara ameezi, aga etwara ente kuzaara kandi okubara oku atandikira haihi n'ibbango, agarukira haihi n'amatako.


Instruction: Continue the following story in Rutooro: Enjuba encumbwa Enjuba enkoronge Enjuba enjuumike Enjuba y'okucumba obu bamara kugiregya, bagiiha orwihe hanyuma bagiteeka. Nyenkya endi, bagirunga n'ebirungo bagicumba.

Response: Enjuba enkoronge bagiiha orwihe bagikaranga, tibagitamu maizi. Bagikaranga n'obutuzi, n'amagita, n'amata g'omuraara n'ekisura. Osanga ecwekacwekere neeguma dai, kandi obunuzi mahano.


Instruction: Continue the following story in Rutooro: Enjuba enjuumike tibagiiha bagiteeka ekwata, hanyuuma bagitereburra ha biko omu koomi. Bagisweka n'ebiko bindi babitaho. obusa nukwo

Response: bireme kusiiriira, bagibugira omurro gw'ekoomi. Ebirungo by'enjuba enu babita kara omu kintu ky'okurasiramu nukwo obu ekama bikwatiramu.


Instruction: Continue the following story in Rutooro: Ira okwihaho okuteera obwire n'abafumu kuziita enkoko tizaali z'omugaso gundi omuka y'Omutooro. Hati biro binu z'omuhendo muno habwa byombi, okuguzaamu ensimbi n'okulya. Baitu ira omuntu

Response: obu yalyaga enkoko yacwibwaga omuka y'owaabu habw'okugihemura, kandi yayetwaga Kihungu rundi kisomamahuli. Enkoko ziina amabara gaazo agazeetwa habw'obwoya bwazo. Hanu ifo haragiriirwe obwoya bw'enkoko ebuguma.